Reykjavik (Yslands: Reykjavík, [ˈreiːcaˌviːk], luister (hulp·inligting); letterlik: "Rookbaai") is die hoofstad van Ysland – en ook die wêreld se mees noordelik geleë hoofstad: Sy breedtegraad lê teen 64° 08' Noord net effens suid van die Noordpoolsirkel (66° 33'). Die stad met naastenby 120 000 inwoners lê aan die voet van die bergpiek Esja met 'n hoogte van 900 meter en aan die suidoewer van die Faxaflóibaai, wat deel uitmaak van die Atlantiese Oseaan, en fungeer as die administratiewe, kulturele en ekonomiese spilpunt van Ysland. Reykjavik huisves die meeste departemente van die Universiteit van Ysland en verskeie ander tersiêre instellings, teaters, museums en ander kulturele instellings. Die stad beskik daarnaas oor Ysland se belangrikste seehawe. Daar word aangeneem dat Reykjavik die plek van die eerste menslike nedersetting in Ysland is wat na historiese oorlewerings in 870 deur Ingólfur Arnarson gestig is. Voor die laat 18de eeu het daar in die gebied egter geen stedelike ontwikkeling plaasgevind nie. Die huidige stad het eers in 1786 as 'n amptelike handelspos ontstaan en het in die volgende dekades stadig gegroei om eers tot 'n gewestelike en later ook nasionale handelsentrum te ontwikkel.


Andorra la Vella (Katalaans, letterlik "Andorra die Oue"; Frans: Andorre-la-Vieille) is die hoofstad en grootste stad van Andorra en die gelyknamige administratiewe distrik (parroquia). Met 'n bevolking van sowat 23 000 is Andorra la Vella ook die enigste stad in die Prinsdom Andorra, 'n klein onafhanklike land tussen Frankryk en Spanje in die Pireneë. Andorra la Vella is in die ooste van die Pireneë-bergreeks geleë en vorm ook in geografiese opsig die middelpunt van die prinsdom. Met 1 023 meter bo seevlak is dit die hoogsgeleë hoofstad in Europa. Wikimedia Commons het meer media in die kategorie Andorra la Vella. (ca) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Warskou (Pools: Warszawa, [varˈʃava], luister (hulp·inligting)) is die hoofstad van die Republiek Pole en die administratiewe sentrum van die woiwodskap Mazowieckie (Masowië). Dit is ook die grootste stad van Pole met 'n bevolking van 1,76 miljoen in die stad self en sowat 3,5 miljoen in die metropolitaanse gebied. Warskou is die agste grootste stad in die Europese Unie. Warskou is aan die Weichsel- (Wisła-) rivier geleë en tans een van die belangrikste ekonomiese, kulturele en politieke sentra in Sentraal- en Oos-Europa. Die stad is die setel van 'n Rooms-Katolieke aartsbiskop, beskik oor talle universiteite, die Poolse Akademie van Wetenskappe, 'n operahuis, teaters, musea, biblioteke en monumente. Die historiese stadskern van Warskou is in 1980 deur Unesco as wêrelderfenisgebied gelys. Die belangrikste argitektoniese besienswaardighede sluit die Kasteelplein met die koninklike kasteel en die Sigismund-monument, die Sint-Johannes-katedraal, die Jesuïetekerk en die markplein in die historiese stadsentrum met sy geboue in die Renaissance- en Barokstyl in.


Podgorica (Montenegrynse Cyrillies: Подгорица, [pǒdɡorit͡sa], letterlik: "onder die klein heuwel") is die hoofstad en grootste stad van Montenegro met 'n bevolking van 187 085 in 2011, wat gelykstaan aan sowat tien persent van die totale Montenegrynse bevolking. Tydens die Sosialistiese Federale Republiek van Joego-Slawië tussen 1946 en 1992 is dié stad Titograd genoem, na dié land se eerste president Josip Broz Tito. Podgorica dien sedert Montenegro se onafhanklikheid van Serwië en Montenegro in 2006 as hoofstad van dié land, terwyl Cetinje in die grondwet as ou koninklike hoofstad (Prijestonica / Приjестоница) erken word. (en) Capital and Old Royal Capital 5. Grondwet van Montenegro. WIPO. 19 Oktober 2007. Besoek op 4 Augustus 2019. The capital of Montenegro shall be Podgorica, The Old Royal Capital of Montenegro shall be Cetinje. Wikimedia Commons het meer media in die kategorie Podgorica. (en) Toerisme-inligting oor Podgorica op Wikivoyage (sr) Amptelike webwerf (en) "Podgorica". Encyclopædia Britannica. Besoek op 4 Augustus 2019.


Tirana of Tirene (Albanees: Tiranë) is die hoofstad en grootste stad van Albanië. Daar woon 610 000 mense in die stad, maar sommige dink dat die getal tot 800 000 kan wees. Wikimedia Commons het meer media in die kategorie Tirana. (sq) Amptelike webwerf Geargiveer 8 Julie 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Saint Peter Port (Frans Saint-Pierre-Port, Guernésiais St Pierre Port) is een van die teen parogieë en die grootste stad van die kanaaleiland Guernsey. Die stad, met 'n oppervlak van 6,5 vierkante kilometer en 'n bevolking van sowat 16 488 mense, is die regeringsetel van die eiland. Bevrydingsmonument. Victoria Toring. Elizabeth College. Standbeeld van Victor Hugo. Standbeeld van Albert, die Prince Consort. Die huis van Victor Hugo. Castle Cornet. Die Stadkerk. Hierdie artikel is ’n saadjie. Voel vry om Wikipedia te help deur dit uit te brei.


Richard Caton Woodville (7 Januarie 1856–17 Augustus 1927) was 'n Engelse kunstenaar en illustreerder, wat bekend is vir sy skilderye van slagvelde in die laat 19de en vroeë 20ste eeu. Sy bekendste werke handel oor die oorloë wat Engeland in dié tyd geveg het, insluitende die Eerste Vryheidsoorlog, die Krimoorlog en die Anglo-Zoeloeoorlog. Maiwand: Saving the Guns, 1883 Charge of the Light Brigade, 1894 Storming of the Great Redoubt on the Alma River, 1896 Die Britse 17de Lancers tydens die Slag van Modderfontein, skildery deur Richard Caton Woodville (1856–1927) Wikimedia Commons het meer media in die kategorie Richard Caton Woodville. Hierdie artikel is ’n saadjie. Voel vry om Wikipedia te help deur dit uit te brei.


Leonard Bernstein (1918–1990) was ’n Amerikaanse musikus, bekend as dirigent van klassieke musiek en komponis van gewilde musiekblyspele soos West Side Story en operas soos Candide. Louis Bernstein is op 25 Augustus 1918 in Lawrence, Massachusetts in die Verenigde State van Amerika van Oekraïens-Joodse ouers gebore. Hy studeer aan Harvard en aan die Curtis Institute of Music in Philadelphia. Bernstein het verskeie musiekblyspele in die jare veertig opgevoer. Hy word vir die eerste keer in 1943 bekend toe hy as dirigent by 'n konsert in New York vir die siek Bruno Walter moes instaan. Sy blyspele, West Side Story, het hom egter internasionaal bekend gemaak. Hy het vir jare 'n opvoedkundige program oor klassieke musiek op TV aangebied. Van 1958 tot 1969 was hy die eerste dirigent en artistieke leier van die New York Filharmoniese-orkes, waar hy al Gustav Mahler se simfonieë opgevoer het. Hy het ook gereeld die Wiener Philharmoniker, die Koninklike Konsertgebouorkes en die Boston Simfonie-orkes gedirigeer. Bernstein se grootste prestasies as dirigent was die wêreldwye première van die Turangalîla-simfonie van Olivier Messiaen in 1949.


Marcello Vincenzo Domenico Mastroianni (Italiaanse uitspraak: [marˈtʃɛllo mastroˈjanni]; 28 September 1924 – 19 Desember 1996) was 'n Italiaanse akteur, beskou as sy land se grootste filmster van alle tye. Sy films sluit in: La Dolce Vita; 8½; La Notte; Divorce Italian Style; Yesterday, Today and Tomorrow; Marriage Italian Style; The 10th Victim; A Special Day; City of Women; Henry IV; Dark Eyes en Everybody's Fine. Hy het hierdie toekennings ontvang (onder andere): BAFTAs Beste akteur toekenning by die Venice-rolprentfees Beste akteur toekenning by die Cannes-rolprentfees Twee Golden Globe toekennings Drie Oscar nominasies. http://data.bnf.fr/ark:/12148/cb12556886j; geraadpleeg op: 10 Oktober 2015. Wikimedia Commons het meer media in die kategorie Marcello Mastroianni. Marcello Mastroianni in die Internet-rolprentdatabasis Encyclopædia Britannica, Marcello Mastroianni Chris Fujiwara, "Dream lover: Marcello Mastroianni by die MFA" fotos van sy graf Geargiveer 29 November 2011 op Wayback Machine Marcello Mastroianni op Filmreference.com Hierdie artikel is ’n saadjie. Voel vry om Wikipedia te help deur dit uit te brei.


Die 40ste Oscar-toekenningsaand is op 10 April 1968 deur die Academy of Motion Picture Arts and Sciences in Santa Monica, Kalifornië, gehou om erkenning te gee aan die rolprente van 1967. Dit sou aanvanklik op 8 April gehou word, maar is met twee dae uitgestel ná die sluipmoord op dr. Martin Luther King Jr.. Die aanbieder was weer eens Bob Hope. Vanweë die skaarste aan swart-wit prente was daar van dié jaar af nie meer aparte kategorieë vir hulle nie. The Graduate was die laaste prent wat ’n Oscar net vir beste regisseur gewen het. Alfred Hitchcock se toespraak was een van die kortstes in die geskiedenis: hy het bloot "Dankie" gesê. Hier volg ’n lys van die belangrikste wenners en benoemdes (die wenners word eerste genoem en is in vet druk): Gregory Peck Alfred Hitchcock Arthur Freed "The 40th Academy Awards (1968) Nominees and Winners". oscars.org (in Engels). Geargiveer vanaf die oorspronklike op 1 Oktober 2014. Besoek op 10 November 2011. Wikimedia Commons het meer media in die kategorie Oscars. Hierdie artikel is vertaal uit die Engelse Wikipedia


'n Hoofstad is 'n belangrike stad in 'n gebied (soos 'n land of 'n provinsie) wat sentraal staan in 'n sekere sin (gewoonlik 'n politieke sin). Die hoofstad van 'n land verwys gewoonlik na die setel van die regering van die land. Daar kan ook verwys word na 'n stad as die ekonomiese of kulturele hoofstad van 'n gebied. Dit kan daarop dui dat die stad die meeste ekonomiese of kulturele aktiwiteit beleef of as sodanige middelpunt gesien word deur meeste mense. In party gevalle het lande meer as een hoofstad, of die setel is in 'n ander stad as die hoofstad: In Suid-Afrika is Pretoria die uitvoerende hoofstad met die regeringskantore by die Uniegebou. Kaapstad is die wetgewende hoofstad met die parlement van Suid-Afrika wat daar vergader en Bloemfontein is die geregtelike hoofstad met die Appèlhof van Suid-Afrika. Yamoussoukro is in 1983 as die hoofstad van die Ivoorkus verkies, maar baie van die staatskantore en ambassades is steeds in Abidjan. Sucre is steeds die grondwetlike hoofstad van Bolivië, maar meeste van die nasionale regering het reeds verhuis na La Paz.


Dublin (Iers: Baile Átha Cliath [blʲaːˈklʲiəh]) is die hoofstad en grootste stad van die Republiek Ierland (Éire), geleë naby die middel van Ierland se oostelike kus, by die mond van die Liffeyrivier in die Ierse See en in die middel van die provinsie Leinster. Die stad was sedert die Middeleeue altyd die hoofstad van die Lordskap en die Koninkryk van Ierland. Tans is sowat 'n derde van die Ierse bevolking in Groter Dublin saamgetrek. Dublin se geskiedenis strek terug tot in die vroeë 9de eeu toe Wikings een van hul grootste nedersettings buite Skandinawië in die huidige stadsgebied gevestig het. In die volgende eeue is die stad verskeie kere deur oorloë en ander gewapende konflikte geteister. In die 20ste eeu het Dublin tot 'n moderne hoofstad met 'n ryk kulturele lewe gegroei wat jaarliks deur miljoene toeriste besoek word. Die stad se huidige naam is 'n Iers-Engelse afleiding van die oorspronklike Iers-Gaeliese naam Dubh Linn (letterlik "Swart Vywer"). Die historiese Gaeliese skryfwyse was 'Duḃ Linn' of 'Duḃlinn', tog het die Franssprekende Noormanne die kolletjie weggelaat en die stadsnaam as Develyn of Dublin gespel.


Boekarest (Roemeens: București) is die hoofstad en industriële en kommersiële sentrum van Roemenië. Dit is in die suidooste van die land geleë by 44°25′N 26°06′O / 44.417°N 26.100°O / 44.417; 26.100, aan die oewer van die Dâmboviţarivier. Die stad het vroeër as die Dâmboviţa-sitadel bekend gestaan. In vergelyking met ander Europese stede is Boekarest relatief jonk. Die vroegste verwysing na die stad dateer uit 1459. Sedertdien het die stad verskeie veranderinge ondergaan. Boekarest het in 1862 die hoofstad van Roemenië geword en geleidelik sy posisie in die middelpunt van Roemeense massamedia, kultuur en kuns verstewig. Die stad se eklektiese argitektuur verteenwoordig 'n mengsel van historiese, tussenoorlogse, Kommunistiese-era en moderne boustyle. In die tydperk tussen die twee Wêreldoorloë het die stad se elegante argitektuur en gesofistikeerde plaaslike elite Boekarest die bynaam "Parys van die Ooste" of "Klein Parys" (Micul Paris) laat eien. Hoewel baie geboue en distrikte in die geskiedkundige stadskern beskadig of vernietig is deur oorlog, aardbewings en die eermalige president Nicolae Ceaușescu se program van sistematisering, het baie behoue gebly.


Robert James (Bobby) Fischer was 'n grootmeester in skaak wat in 1972 die enigste Amerikaner geword het wat die amptelike wêreldkampioenskap in skaak kon wen. Robert James Fischer is op 9 Maart 1943 in die VSA gebore en sterf op 17 Januarie 2008 in Ysland waar hy die laaste jare van sy lewe gewoon het. Daar word gereeld na Fischer verwys as moontlik die beste skaakspeler van alle tye. Bobby Fischer is op 9 Maart 1943 in Chicago gebore. Hy verhuis op 'n jong leeftyd na New York waar hy leer skaak speel toe hy ses jaar oud was. Hy word vroeg as 'n wonderkind gesien. Op dertien vra sy ma vir John W. Collins om sy skaaktutor te wees. Collins het verskeie topspelers afgerig, insluitend toekomstige grootmeesters Robert Byrne en William Lombardy. In 1957 word hy as veertienjarige kampioen van die VSA (in 2008 staan die rekord steeds). Dié oorwinning besorg hom ook die titel internasionale meester. Daarna wen hy amper elke toernooi waaraan hy deelneem. By baie geleenthede stel hy hoë eise aan die toernooidirekteure. Van 1957 tot 1966 speel Fischer agt keer in die VSA-kampioenskap.


Gérard Philipe (4 Desember 1922 – 25 November 1959) was 'n prominente Franse akteur wat verskyn het in 34 films tussen 1944 en 1959. Hy was betrokke in albei teater en film. Hy was tot sy ontydige dood, een van die belangrikste filmsterre van die na-oorlogse tydperk. Sy beeld het jeugdig en romanties gebly, wat hom een van die ikone van die Franse teater gemaak het. Gebore Gérard Albert Philip in Cannes in 'n ryk familie, hy was van 'n kwart Tsjeggiese afkoms van sy ouma aan moederskant. Sy vader, Marcel Philip (1893–1973), was 'n advokaat en sakeman in Cannes; sy moeder was Maria Elisa "Minou" Philip, née Vilette (1894–1970). Op raad van sy moeder, het Gérard in 1944 sy van verander van "Philip" na "Philipe". As tiener het Philipe toneelspel geleer voordat hy na Parys gegaan het om daar te studeer aan die Conservatoire national supérieur d'art dramatique. Perisset, Maurice (1979). Alain Lefeuvre (red.). Gérard Philipe ou la jeunesse du monde. Nice. p. 22.


Herbert Marshall (23 Mei 1890 – 22 Januarie 1966) was 'n Engelse akteur. Hy was bekend vir sy rolle in die rolprente Foreign Correspondent (1940), The Enchanted Cottage (1945), The Razor's Edge (1946), en The Fly (1958). 1927: Mumsie 1929: The Letter 1930: Murder! 1931: Bachelor's Folly 1931: Michael and Mary 1931: Secrets of a Secretary 1932: Blonde Venus 1932: Evenings for Sale 1932: Faithful Hearts 1932: Trouble in Paradise 1933: I Was a Spy 1933: The Solitaire Man 1934: Four Frightened People 1934: Outcast Lady 1934: The Painted Veil 1934: Riptide 1935: Accent on Youth 1935: The Dark Angel 1935: The Flame Within 1935: The Good Fairy 1935: If You Could Only Cook 1936: Forgotten Faces 1936: Girls' Dormitory 1936: The Lady Consents 1936: Make Way for a Lady 1936: Till We Meet Again 1936: A Woman Rebels 1937: Angel 1937: Breakfast for Two 1938: Always Goodbye 1938: Mad About Music 1938: Woman Against Woman 1938: Zaza 1940: Foreign Correspondent 1940: A Bill of Divorcement 1940: The Letter 1941: Adventure in Washington 1941: Kathleen 1941: The Little Foxes 1941: When Ladies Meet 1942: The Moon and Sixpence 1943: Flight for Freedom 1943: Young Ideas 1945: The Enchanted Cottage 1945: The Unseen 1946: The Razor's Edge 1946: Crack-Up 1946: Monuments of the Past 1947: High Wall 1947: Ivy 1949: The Secret Garden 1950: Captain Blackjack 1950: The Underworld Story 1951: Anne of the Indies 1953: Angel Face 1954: Riders to the Stars 1954: Gog 1956: Wicked as They Come 1956: The Weapon 1958: The Fly 1958: Stage Struck 1952: The Unexpected Herbert Marshall in die Internet-rolprentdatabasis


Peggy Lee (26 Mei 1920 – 21 Januarie 2002) was 'n Amerikaanse aktrise. Sy was bekend vir haar rolle in die rolprente Lady and the Tramp (1955), Blast from the Past (1999), King Kong (2005), en Gangster Squad (2013). 1952: The Jazz Singer 1955: Lady and the Tramp 1955: Pete Kelly's Blues 1999: Blast from the Past 2005: King Kong 2013: Gangster Squad 1949: The Ed Wynn Show 1950: Songs for Sale 1951: The Steve Allen Show 1951: TV's Top Tunes 1951: The Patricia Bowman Show 1953: The Orchid Award 1957: The Frank Sinatra Show 1959: The Revlon Revue 1959: The Bing Crosby Show 1976: Hudson & Halls 1984: On Stage America 1988: The Reporters 1950: Snader Telescriptions 1956: Happy New Year 1961: Summer on Ice 1969: The World of Peggy Lee 1973: Julie's Christmas Special 1977: Peggy 2001: Dean Martin: That's Amore 2004: Fever: The Music of Peggy Lee 2005: Judy Garland Duets 1982: Disney's Halloween Treat 1984: The Quintessential Peggy Lee 1993: Madonna: Fever 2004: Peggy Lee: Singing at Her Best 2005: Bette Midler Sings the Peggy Lee Songbook Peggy Lee in die Internet-rolprentdatabasis


Die Apple II-reeks of die Apple II-familie was Apple Inc. se eerste reeks mikrorekenaars vanaf die laat 1970's tot die vroeë / middel 1980's. Die rekenaars verskil heeltemal van Apple se latere Apple Macintosh-rekenaars en het hoofsaaklik 'n 8 bis-argitektuur gehad. Die voorganger was die Apple I, 'n masjien wat met die hand gebou is, ontwerp deur Steve Wozniak en aan rekenaar stokperdjie entoesiaste verkoop is. Dit is nooit in groot hoeveelhede vervaardig nie, maar het die weg gebaan vir baie funksies wat die Apple II 'n sukses sou maak. Die Apple II was die eerste massa-vervaardigde persoonlike rekenaar. Dit was veral gewild onder tuisgebruikers, maar is ook af en toe aan besigheidsgebruikers verkoop, veral na die publikasie van die eerste sigblad op 'n persoonlike rekenaar naamlik VisiCalc. Die "II"-gedeelte van die naam is op wisselende maniere vertoon deur middel van leestekens vir die verskillende modelle. Die II en die "Onverbeterde IIs" is gewoonlik geskryf as onderskeidelik, die Apple //e en Apple //c. Die (verbeterde) Platinum IIe-modelle is geskryf as IIc en IIe.


Die N4 is een van die nasionale paaie in Suid-Afrika. Die pad verbind Lobatse, Botswana met Ressano Garcia, Mosambiek. Die N4 gaan deur drie provinsies, Noordwes, Gauteng en Mpumalanga. Die N4 begin by die Skilpadshek grenspos op die grens tussen Suid-Afrika en Botswana. Aan die Botswanakant gaan die pad na Lobatse waar dit aansluit by die A1 en A2 nasionale paaie van Botswana. Vanaf die grens hou die pad suidoos vir 53 km tot by Zeerust. Die pad kruis die Klein-Maricorivier en na 36 km is die reisiger in Groot Marico. Nou word die Groot-Maricorivier gekruis en 31 km verder is Swartruggens. Rustenburg is 60 km verder. Die N4 is nou ’n snelweg wat om Rustenburg gaan. Net voor Rustenburg is die afdraai na Sun City. Vanaf Rustenburg hou die N4 noord van die Magaliesberg in ’n oostelike rigting. Na ongeveer 60 km word die Krokodilrivier gekruis. Die afrit na Brits en die Hartbeespoortdam is ook hier geleë. Sowat 30 km verder word by die afdraai na Ga-Rankuwa verby gery en Gauteng binnegegaan. Die N4 is nou ’n snelweg en gaan suid verby die Bon Accorddam en nedersetting tot by die N1 nasionale pad waar dit suidwaarts met die N1 saamsmelt.


Krzysztof Eugeniusz Penderecki (Pools: [ˈkʂɨʂtɔf pɛndɛˈrɛt͡skʲi]; 23 November 1933 – 29 Maart 2020) was 'n Poolse komponis en dirigent. The Guardian het hom Pole se grootste lewende komponis genoem. Van sy mees bekendste werke is Trenodie aan die slagoffers van Hirosjima, sy Simfonie No. 3, sy Sint Lukas Passie, die Poolse Mis, en Anaklasis en Utrenja. Penderecki het vier operas, agt simfonieë, en ander orkesstukke gekomponeer, asook 'n variëteit van instrumentale concertos, koorverwerkings van meestal godsdienstige tekste, en ook kamer- en instrumentale werke. Hy is in Dębica, Pole, gebore. Penderecki het musiek studeer aan die Jagielloniese Universiteit asook die Akademie van Musiek in Krakau. Nadat hy gegradueer het aan die Akademie van Musiek het Penderecki 'n onderwyser geword by die akademie, en het hy in 1959 sy loopbaan begin gedurende die Warskou Herffees. Sy Trenodie aan die slagoffers van Hiroshima vir strykorkes en die koorwerk, die Sint Lukas Passie, het populêre lof ontvang. Sy eerste operastuk, Die Duiwels van Loudun, was nie 'n onmiddellike sukses nie.


Rosa Salazar (gebore 16 Julie 1985) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Maze Runner: The Scorch Trials (2015), Maze Runner: The Death Cure (2018), en Alita: Battle Angel (2018). 2014: Jerked 2015: Maze Runner: The Scorch Trials 2015: Night Owls 2016: Submerged 2017: CHIPS 2018: Maze Runner: The Death Cure 2018: Alita: Battle Angel 2018: The Kindergarten Teacher 2013: Nuclear Family 2015: Man Seeking Woman 2019: Undone 2012: Little Brother 2013: Boomerang 2014: The Pro 2015: Insurgent: The Others - Cast and Characters Rosa Salazar in die Internet-rolprentdatabasis Rosa Salazar op Twitter Rosa Salazar op Instagram


WhatsApp is 'n kitsboodskapdiens vir slimfone en uitgesoekte funksieselfone wat van die internet gebruik maak vir kommunikasie. Benewens kort teksboodskappe (SMS'e), kan gebruikers beelde, videogrepe en klankboodskappe aan mekaar stuur, sowel as hul plek aandui met behulp van die geïntegreerde karteringsfunksies. WhatsApp, Inc. is in 2009 gestig deur die Amerikaners Brian Acton en Jan Koum (ook die hoof- uitvoerende beampte), albei voormalige werknemers van Yahoo!, en is gebaseer in Mountain View, Kalifornië. Die maatskappy het 55 werknemers en is oorgeneem deur Facebook, Inc., wat sy verkryging van WhatsApp, Inc. vir $19,3 miljard op 19 Februarie 2014 aangekondig het. In 'n bloginskrywing in Desember 2013 beweer WhatsApp hy het elke maand 400 miljoen aktiewe gebruikers. Op 22 April 2014 het WhatsApp meer as 500 miljoen maandelikse aktiewe gebruikers gehad; 700 miljoen foto's en 100 miljoen video's is in dié tyd elke dag gedeel. Dit het in 2014 elke dag meer as 10 miljard boodskappe hanteer. Dit het die wêreld se gewildste boodskaptoepassing in 2015 geword,, en het meer as 2 000 000 000-gebruikers wêreldwyd vanaf Februarie 2020.


Dylan Sprouse (gebore 4 Augustus 1992) is 'n Amerikaanse akteur en vervaardiger. Hy is bekend vir sy rolle in die rolprente The Astronaut's Wife (1999) en Big Daddy (1999), en in die televisiereekse The Suite Life of Zack and Cody (2005) en The Suite Life on Deck (2008). 1999: The Astronaut's Wife 1999: Big Daddy 2002: I Saw Mommy Kissing Santa Claus 2003: Just for Kicks 2004: The Heart Is Deceitful Above All Things 2010: Kung Fu Magoo 2017: Dismissed 2018: Banana Split Turandot 1993: Grace Under Fire 2005: The Suite Life of Zack and Cody 2007: Street Customs 2007: Yay Me! Starring London Tipton 2008: The Suite Life on Deck 2011: The Suite Life Movie 2007: The Prince and the Pauper: The Movie 2008: Adventures in Appletown 2009: Wizards on Deck with Hannah Montana 2010: Cole & Dylan Sprouse: Blu-ray Is Suite! Dylan Sprouse in die Internet-rolprentdatabasis Dylan Sprouse op Twitter


Harold Lloyd (20 April 1893 – 8 Maart 1971) was 'n Amerikaanse akteur, vervaardiger, en regisseur. Hy was bekend vir sy rolle in die rolprente Safety Last! (1923), The Freshman (1925), Speedy (1928), en The Sin of Harold Diddlebock (1947). 1916: Luke, the Gladiator 1921: A Sailor-Made Man 1922: Dr. Jack 1922: Grandma's Boy 1923: Safety Last! 1923: Why Worry? 1924: Girl Shy 1924: Hot Water 1925: The Freshman 1926: For Heaven's Sake 1927: The Kid Brother 1928: Speedy 1929: Welcome Danger 1930: Feet First 1932: Movie Crazy 1934: The Cat's-Paw 1936: The Milky Way 1938: Professor Beware 1942: My Favorite Spy 1947: The Sin of Harold Diddlebock 1948: Down Memory Lane 1951: ¡Qué tiempos aquéllos! 1951: Harold Lloyd's Laugh Parade 1960: Lifetime of Comedy 1962: World of Comedy 1963: Funny Side of Life 1952: This Is Your Life 1957: Tonight!


Tucson (uitgespreek /ˈtuːsɒn/) is 'n stad in die suide van die Amerikaanse deelstaat Arizona. Die stad is in 1775 gestig en het 'n bevolking van omtrent 525 529 in 2008 gehad. Een van die stad se byname is The Old Pueblo. Tucson lê in die suide van Arizona, in die suidweste van die VSA, 98 km noord van die Meksikaanse grens en 188 km suidoos van Phoenix, die hoofstad van Arizona. Tucson is 728 meter (2 389 voet) bo seevlak. In 2000 het die stad 'n bevolking van 486 699 gehad: 70,15% wit, 4,33% swart of Afro-Amerikaans, 2,27% Amerikaanse inboorlinge, 2,46% Asiaties, 0,16% Pasifiese eilanders, 16,85% van ander rasse en 3,79% van twee of meer rasse. Spaans-Amerikaners of Latyns-Amerikaners van enige ras het 35,72% van die bevolking uitgemaak. Almaty, Kasakstan Ciudad Obregón, Meksiko Guadalajara, Meksiko Liupanshui, Volksrepubliek China Nouakchott, Mauritanië Pécs, Hongarye Segovia, Spanje Sulaymaniyah, Irak Taichung, Taiwan (Republiek China) Trikala, Griekeland Hierdie artikel is ’n saadjie.


Prinses Sofia, Hertogin van Värmland, (gebore Sofia Kristina Hellqvist; 6 Desember 1984) is 'n lid van die koninklike familie. Voor haar huwelik met prins Carl Philip van Swede in 2015, was sy 'n glansmodel en 'n werklikheidstelevisie-deelnemer. Hulle het twee kinders, prins Alexander en prins Gabriel, wat onderskeidelik vyfde en sesde in lyn tot die Sweedse troon is. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die Dalai Lama in die algemeen. Vir die artikel oor die huidige Dalai Lama, sien Tenzin Gyatso. Die Dalai Lama is ’n monnik van die Gelug-skool van Tibettaanse Boeddhisme wat deur Tsongkhapa gestig is. Die Dalai Lama word beskou as die opvolger in ’n lyn van reïnkarnasies van Avalokitesvara, die bodhisattva van meelewing. Die term is ’n kombinasie van die Mongoolse woord dalai ("oseaan") en die Tibettaanse woord bla-ma ("ghoeroe, onderwyser, mentor"). Die 1ste Dalai Lama was Gendun Drup en die 14de en huidige Dalai Lama is Tenzin Gyatso. Van 1642 tot die 1950's (buiten 1705 tot 1750) het die Dalai Lamas of hul regente aan die hoof gestaan van die Tibettaanse regering, wat oor die grootste deel van die Tibettaanse Plato regeer het. Die Ganden Tripa is egter in naam die hoof van die Gelug-Boeddhisteskool. Die tradisie van gereïnkarneerde ghoeroes het in die Kagyu-skool van Tibettaanse Boeddhisme ontstaan. In 1252 het Koeblai, die toekomstige Mongoolse Khagan en heerser van Yuan-China, ’n oudiënsie verleen aan Drogön Chögyal Phagpa en Karma Pakshi, 2de Karmapa Lama (1203–1283).


Alfred Lothar Wegener (* 1 November 1880 in Berlyn; † November 1930 in Groenland) was 'n Duitse weerkundige, poolnavorser en geowetenskaplike. As sy beduidendste bydrae tot die moderne wetenskap word sy teorie oor kontinentale verskuiwing beskou waarvoor hy eers postuum erkenning geniet het. Hierdie teorie vorm die basis vir die huidige model van plaat-tektoniek. Gedurende sy leeftyd het hy veral vir sy weerkundige navorsing asook sy pionierwerk op die gebied van poolnavorsing bekend gestaan.


Die jaar 303 was 'n gewone jaar wat volgens die Gregoriaanse kalender op 'n Donderdag begin het. Dit was die 3de jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad. 24 Februarie – Die Christendom word amptelik verbied in die Romeinse Ryk deur keiser Galerius.


Die Metropolitan Museum of Art, dikwels kort the Met genoem, is een van die grootste en belangrikste kunsmuseums ter wêreld. Die gebou is geleë aan die oostelike kant van Central Park in Manhattan (New York). Dit is die mees besoekte museum in die Verenigde State van Amerika. Die museum is op 20 Februarie 1872 geopen. Die uitgewer George Palmer Putnam, saam met 'n aantal stigters, insluitend die skilder Eastman Johnson, was die stigters van die museum. Die eerste direkteur was Robert Lee Jenkins wie se eie kunsversameling die basis vir die huidige museum gevorm. Van 1955 tot en met sy dood in 1966 was James J. Rorimer die hoof van die museum. Hy is deur Thomas Hoving, direkteur van 1967 tot 1977, opgevolg. Sedertdien is Philippe die Montebello die direkteur. Die permanente versameling is in negentien verskillende afdelings verdeel, elk met hul gespesialiseerde personeel van konserwateurs, restaurateurs en kundiges. Die deurlopende versameling bevat meer as 2 miljoen kunswerke met baie skilderye en beeldhouwerke van oor die hele wêreld, gaande van skatte uit die Klassieke oudheid tot werke van byna elke Europese meester, tot 'n uitgebreide versameling Amerikaanse kuns.


’n Witkolk of witgat is in astrofisika en algemene relatiwiteit ’n hipotetiese gebied in die ruimte waar materie, energie en lig nie kan indring nie, maar waaruit dit kan ontsnap. Dit is dus die teenoorgestelde van ’n swartkolk, waar materie, energie en lig nie kan ontsnap nie, maar wel binnedring. Hoewel dit lyk of witkolke die probleem van energiebehoud kan oplos, is die bestaan daarvan nog uiters spekulatief, veral omdat dit blykbaar die tweede wet van termodinamika oortree en ook omdat geen bekende fisieke prosesse bestaan wat die vorming van ’n witkolk tot gevolg kan hê nie. Hulle is ook nog nooit waargeneem nie. Dit is moontlik dat witkolke eintlik gammaflitse is. ’n Supermassiewe swartkolk word vermoedelik in die middel van alle sterrestelsels aangetref, en sterrestelsels kan moontlik nie vorm sonder so ’n swartkolk nie. Stephen Hawking en ander het voorgestel dat supermassiewe swartkolke ’n supermassiewe witkolk voortbring. Hawking en Penrose, The Nature of Space and Time (Princeton, 1996) "Is the Big Bang a black hole?". math.ucr.edu. Gammaflits Swartkolk Hierdie artikel is in sy geheel of gedeeltelik uit die Nederlandse Wikipedia vertaal.


Motorriksjahs van die wêreld 'n Toektoek (ook: tuktuk) is 'n openbare vervoermiddel wat grootliks in Asiatiese lande en veral in Thailand voorkom. Dit is 'n gemotoriseerde riksja waarin 'n aantal passasiers vervoer kan word. Vir die aandrywing word meestal 'n tweeslagenjin gebruik wat 'n karakteristieke toek-toekklank voortbring. Daarmee is die naam meteens verklaar. Daar is baie variante, byvoorbeeld die Bajaj of die Vespacar. Die passasiersitplek is met 'n seiltjie of dakkie bedek. Toektoeks het drie wiele: twee wiele agter en een voor. Hulle is baie soepel en beweeglik in druk stadsverkeer. In sommige plekke word die toektoeks uitbundig versier met krulle en kleurige ornamente. Hierdie artikel is ’n saadjie. Voel vry om Wikipedia te help deur dit uit te brei.


Dr. Hendrik Frensch Verwoerd (Amsterdam, 8 September 1901 – Kaapstad, 6 September 1966) was die eerste minister van Suid-Afrika wat weens ’n sluipmoord in die parlement in Kaapstad gesterf het. Verwoerd word algemeen as die argitek van die apartheidstelsel beskou. Sy premierskap word gekenmerk aan die drastiese verbetering van swart lewenstandaarde en spoedige ekonomiese ontwikkeling. Mense sal waarskynlik nog lank verskil oor die waarde van sy werk. In die geskiedenis van die Afrikaners en van Suid-Afrika bly die grondlegger van die 1961-Republiek ’n sleutelfiguur en vir sommige mense 'n held. Hendrik Verwoerd is in Nederland gebore. Sy vader was Wilhelm Johannes Verwoerd, winkelier, en sy moeder, 'n Fries wat Anje Strik geheet het. Hy het 'n ouer broer, Leendert, en 'n jonger suster, Lucie, gehad. Lucie, oftewel, Hendrika Johanna Lucretia, is op 8 November 1908 in Wynberg in Suid-Afrika gebore. Sy is op 23 April 1940 met Jasper Johannes Erasmus Cloete getroud en sy sterf op 26 Julie 1959. Hulle het twee kinders gehad: Maria Annette en Jasper Johannes Erasmus Cloete.


Phoenix is die vyfde grootste stad in die Verenigde State van Amerika en die grootste stad in die deelstaat Arizona. Die stad se bevolking het 1 680 992 in 2019 getel, en die enigste hoofstad van 'n deelstaat met 'n bevolking van meer as een miljoen inwoners. Calgary (Kanada) Chengdu (China), Himeji (Japan) Enniss (Ierland) Praag (Tsjeggië) Hermosillo (Meksiko) Catania (Italie) Grenoble (Frankryk) Ramat-Gan (Israel) Taipei (Taiwan) "Phoenix QuickFacts from US Census Bureau". United States Census Bureau. Geargiveer vanaf die oorspronklike op Mei 21, 2012. Besoek op September 11, 2012. "Largest Capital Cities of the United States" (in Engels). About.com. Geargiveer vanaf die oorspronklike op 19 Februarie 2017. Besoek op 27 Maart 2016. BlankStudio: Jacaranda Avenue. Besoek op 1 Augustus 2020[dooie skakel] BlankStudio - 65 | Jacaranda Avenue.


Michail Fjodorowitsj Romanof (Russies: Михаи́л Фёдорович Рома́нов) (Moskou, 12 Julie 1596 – Moskou, 13 Julie 1645) was die eerste tsaar van Moskowië (later Rusland) uit die Huis van Romanof. Michail is in 1596 in Moskou gebore as die vierde seun (vyfde kind) van Fjodor Nikititsj Romanof en Ksenija Iwanowna Sjestowa. Die familie se opgang het begin toe Anastasia Zacharina, wie se familie hulle van later na Romanof verander het, in Februarie 1547 met die jong Iwan die Verskriklike trou. Iwan vermoor sy oudste seun by Anastasia, Iwan jr., tydens ’n rusie; die jonger Fjodor, ’n vroom en lustelose prins, volg dus sy pa op. Regdeur Fjodor se bewind wedywer sy swaer Boris Godoenof en sy Romanof-neefs om mag. Toe Fjodor sonder kinders sterf, kom die 700 jaar oue Moskouse lyn van die Rjoerik-dinastie tot ’n einde. Ná ’n lang stryd kry Godoenof en sy ondersteuners die oorhand oor die Romanofs en Godoenof word tot tsaar verkies.


Twee stelle van drie kleure word na verwys as die Pan-Afrika kleure. Die term "Pan-Afrika kleure" verwys soms na groen, goud en rooi. Die kleure word nou gevind op die vlae van baie Afrika-lande, en het hulle oorsprong in Ethiopië, waarvandaan hulle verwant is aan die Rastafariese beweging. Dit is op baie antieke Afrika vlae gebruik - noemenswaardig in die verband was hulle deel van die bloeisel wat op die vlag van Grenada, die Moorse staat in Spanje vesrkyn het. Die kleure verskyn mees prominent op die 1798 vlag van Abissinië, met die groen aan die onderkant; dit is egter per ongeluk onderstebo gehang by 'n staatsplegtigheid en die tradisie is deur die Ethiopiese regering en verskeie Afrika-lande, sowel as deur Pan-Afrikanistiese organisasies oral in die wêreld aangeneem. Die vlae word nou alledaags met groen bo (of voor) geel, en rooi aan die onderkant (of aan die agterkant) van die vlag gesien. Behalwe vir 'n kort tydperk van besetting deur Italië onder die Fasciste, het Ethiopië buite Europese beheer gebly tydens die koloniala era, en is dus deur die nuut-onafhanklike lande in Afrika bewonder.


Volgens die mees algemene opvatting is 'n kosmos 'n geordende of harmonieuse stelsel. Die oorsprong van die begrip is die Griekse term κόσμος, wat "geordende wêreld" beteken. Vandag word die term algemeen gebruik as 'n sinoniem vir die woord "heelal". Die gebruik van die woord "kosmos" in plaas van "heelal" impliseer om na die heelal te kyk as ’n komplekse en ordelike stelsel of entiteit; die teenoorgestelde van chaos. Die kosmos, en ons begrip van die redes vir die bestaan en betekenis daarvan, word in kosmologie bestudeer – dit is ’n baie groot dissipline wat enige wetenskaplike, godsdienstige of filosofiese beskouing van die kosmos en die aard daarvan, of die redes vir sy bestaan, dek. Laasgenoemde twee benaderings kan spirituele entiteite of ander sake insluit wat buite die wetenskaplike beskouing van die fisieke heelal val. "cosmos". Dictionary.com. Besoek op 2017-06-01. Cosmos – an Illustrated Dimensional Journey from microcosmos to macrocosmos – uit Digital Nature Agency Foto's van die Spitzer-teleskoop van die makrokosmos Geargiveer 2 Oktober 2012 op Wayback Machine Wikiwoordeboek het 'n inskrywing vir Kosmos.


George Gobel (20 Mei 1919 – 24 Februarie 1991) was 'n Amerikaanse akteur. Hy was bekend vir sy rolle in die rolprente The Birds and the Bees (1956), I Married a Woman (1958), en Ellie (1984). 1956: The Birds and the Bees 1958: I Married a Woman 1984: Ellie 1953: The Saturday Night Revue 1954: The George Gobel Show 1954: The Jack Carson Show 1957: The Eddie Fisher Show 1957: Tonight! America After Dark 1975: The Jim Stafford Show 1976: The Peter Marshall Variety Show 1978: Sam 1981: Harper Valley P.T.A. 1956: Happy New Year 1965: The Hollywood Deb Stars of 1965 1983: The Invisible Woman 1986: More Laughing Room Only George Gobel in die Internet-rolprentdatabasis


Ahmedabad (Gujarati: અમદાવાદ [ˈəmd̪ɑːʋɑːd̪], letterlik: "stad van Ahmed") is die grootste stad en voormalige hoofstad van die Indiese deelstaat Gujarat. Die stad is aan die oewer van die Sabarmatirivier in die weste van die land geleë. Ahmedabad het 'n bevolking van 5 577 967 en 6 357 693 in die metropolitaanse gebied in 2011 gehad. Die stad het 'n totale oppervlakte van 464,165 km² en is die vyfde grootste stad en sewende grootste metropolitaanse gebied van Indië. Dit is ook die ekonomiese sentrum van die Indiese deelstaat Gujarat. Ahmedabad is veral bekend vir sy historiese stadsentrum wat in 2017 deur Unesco as wêrelderfenisgebied gelys is. Die Narendra Modi-stadion (ook Motera-stadion genoem) in die voorstad Motera is met 'n kapasiteit van 110 000 die grootste toetskrieketstadion ter wêreld. In Februarie 2021 is dit na die eerste minister Narendra Modi genoem. In die stad speel die Indiese nasionale krieketspan van sy tuiswedstryde. Op die Motera-stadion is onder andere wedstryde tydens die krieketwêreldbekertoernooie in 1987, 1996 en 2011, asook die Kampioentrofee 2006, aangebied.


Hanoi (Viëtnamees: Hà Nội) is die hoofstad en tweede grootste stad in Viëtnam naas Ho Chi Minh-stad met 8 053 553 inwoners (2019-sensus) en 'n oppervlakte van 3 344,7 km². Hanoi is aan oewer van die Rooirivier-delta geleë, 100 km van die Suid-Chinese See en 1 760 km (1 094 myl) noord van Ho Chi Minh-stad. Hierdie artikel is ’n saadjie. Voel vry om Wikipedia te help deur dit uit te brei. Vé máy bay đi Hà Nội khứ hồi giá rẻ chỉ từ 149K


Telegram is 'n kitsboodskapdiens vir slimfone en uitgesoekte funksieselfone wat van die internet gebruik maak vir kommunikasie. Benewens kort teksboodskappe, kan gebruikers beelde, videogrepe, klankboodskappe en lêers aan mekaar stuur, sowel as hul plek aandui met behulp van die geïntegreerde karteringsfunksies. Telegram is in 2013 gestig deur die Russiese broers Nikolaj en Pavel Doerov en is gebaseer in Berlyn, Duitsland. Surveillance drives South Koreans to encrypted messaging apps, 2014-10-06, http://www.theverge.com/2014/10/6/6926205/surveillance-drives-south-koreans-to-encrypted-messaging-apps . Amptelike webwerf (en) Telegram op Twitter (en) Hierdie artikel is ’n saadjie. Voel vry om Wikipedia te help deur dit uit te brei.


Die Toyota Land Cruiser (Japannees: トヨタランドクルーザー Toyota Rando-kurūzā) is 'n reeks van viertrekvoertuie wat sedert 1951 deur die Japannese motorvervaardiger Toyota geproduseer en bemark word. Dit is Toyota se oudste reeks. Produksie van die eerste geslag Land Cruiser het in 1951 begin (met slegs 90 eenhede) as Toyota se weergawe van 'n Jeep-tipe voertuig. Die Land Cruiser is in omskepbare-, hardekap-, stasiewa-, en nutsvragmotorweergawes geproduseer. Die Land Cruiser se betroubaarheid en lang lewe het tot sy groot gewildheid gelei, veral in Australië waar dit die besverkoper bak-op-raam vierwieldryfvoertuig is. Toyota het die Land Cruiser ook omvattend getoets in die Australiese Outback - beskou om een van die moeilikste bedryfsomgewings te wees, beide weens uiterste temperature en geharde omgewing. Die Land Cruiser se teenstanders sluit die Range Rover, Land Rover Discovery, Jeep Wrangler, Mitsubishi Pajero en Nissan Patrol in. Sedert 2014 is die Toyota Land Cruiser J200 op wêreldwye markte beskikbaar, behalwe Kanada, Noord- en Suid-Korea.


'n Nie-reële getal (ook denkbeeldige getal of imaginêre getal) is 'n getal wat nie op 'n getallelyn uitgebeeld kan word nie. 'n Nie-reële getal kan as 'n reële getal vermenigvuldig met 'n denkbeeldige eenheid ( i {\displaystyle i} ) geskryf word. Dit word verduidelik deur die formule: − B 2 = B i {\displaystyle {\sqrt {-B^{2}}}=Bi} soos bv. − 25 = 5 i {\displaystyle {\sqrt {-25}}=5i} en dus is ( 5 i ) 2 = − 25 {\displaystyle (5i)^{2}=-25} . Hieruit kan gesien word dat i = − 1 {\displaystyle i={\sqrt {-1}}} In elektriese- en elektroniese ingenieurswese word nie-reële getalle gepaard met reële getalle dikwels gebruik om die oriëntasie van 'n fasor aan te dui wat 'n sinusied beskryf. Dit word dan 'n komplekse getal genoem. Reële getal Rasionale getal Irrasionale getal Heelgetalle Natuurlike getalle Ewe getal Onewe getal Priemgetalle Hierdie artikel is ’n saadjie.


Rosie Perez (gebore 6 September 1964) is 'n Amerikaanse aktrise en regisseuse. Sy is bekend vir haar rolle in die rolprente White Men Canot Jump (1992), Fearless (1993), Untamed Heart (1993), en The Road to El Dorado (2000). 1992: White Men Canot Jump 1993: Fearless 1993: Untamed Heart 1994: It Could Happen to You 1994: Somebody to Love 1997: Dance with the Devil 1999: The 24 Hour Woman 2000: The Road to El Dorado 2000: King of the Jungle 2006: Yo soy Boricua, pa'que tu lo sepas! 2006: Just Like the Son 2007: The Take 2011: Brooklyn Boheme 2013: Gods Behaving Badly 2014: The Hero of Color City 2014: Fugly! 2015: Five Nights in Maine 1995: Happily Ever After: Fairy Tales for Every Child 1996: The Girlie Show 2001: We Deliver 2005: Go, Diego!


10 Junie is die 161ste dag van die jaar in die Gregoriaanse kalender (162ste in 'n skrikkeljaar). Daar volg nog 204 dae in die res van die jaar. 1051 – Frederik van Lotaringe (later Pous Stefanus IX (X)) word bibliotekaris van die Vatikaan. 1233 – Pous Gregorius IX verklaar Sint Virgilius, biskop van Salzburg heilig. 1362 – Guillaume de Grimoard (later Pous Urbanus V) word pouslike legaat in Napels. 1423 – Gil Sanches Muñoz y Carbon word as teenpous in Avignon verkies met die naam Clemens VIII. 1569 – Alessandro Ottaviano de' Medici (later Pous Leo XI) word ambassadeur aan die pouslike hof. 1630 – Pous Urbanus VIII ken die titel Eminensie toe aan kardinale. 1712 – Pous Clemens XI verklaar Andreo Avelino heilig. 1745 – Pous Benedictus XIV publiseer Libentissime quidem oor die vas voor Paasfees. 1809 – Pous Pius VII ekskommunikeer die Franse wat Rome beset het en Napoleon neem die pous gevange. 1847 – Die Chicago Tribune begin publikasie. 1865 – Eerste opvoering van Richard Wagner se opera Tristan en Isolde. 1909 – 'n Referendum word in Natal gehou oor of dié Britse kolonie deel van die Unie van Suid-Afrika moet vorm.


Trevor Noah (gebore op 20 Februarie 1984 in Johannesburg) is 'n Suid-Afrikaanse komediant, akteur en TV-aanbieder. Trevor Noah is in Johannesburg gebore en hy het in die stadsdeel Soweto grootgeword. Sy moeder, Patricia, is 'n swart Suid-Afrikaanse vrou wat half Joods is. Sy vader Robert is 'n wit man wat van Switsers-Duitse afkoms is. Tydens die apartheidsjare was die verhouding tussen sy ouers onwettig. Sy moeder is destyds deur die apartheidsregering in hegtenis geneem en beboet. Die jong Trevor is deur sy moeder en ouma opgevoed. Sy veelrassige afkoms en persepsies oor ras en etnisiteit kom ook gereeld in sy komedie-optredes ter sprake. Trevor Noah is veeltalig; hy praat Engels, Xhosa, Zoeloe, Suid-Sotho, Tswana, Tsonga, Afrikaans asook 'n bietjie Duits en Spaans. (en) Trevor Noah has Australia laughing Herald Sun, 20 Oktober 2014 (en) South African comedian Trevor Noah to play Birmingham’s Glee Club Birmingham Post, 22 November 2013 (en) Ep.


Sally Margaret Field is 'n Oscar-bekroonde Amerikaanse regisseur en aktrise. Field is op 6 November 1946 in Pasadena, Kalifornië in die Verenigde State van Amerika gebore. Sy het in verskeie rolprente gespeel, onder andere Norma Rae, Murphy's Romance, Forrest Gump, Steel Magnolias, The Amazing Spider-Man en Lincoln. Sy het ook in 'n aantal TV-programme opgetree en het verskeie pryse vir haar toneelspel ontvang. Sally Field in die Internet-rolprentdatabasis Amptelike webtuiste Wikimedia Commons het meer media in die kategorie Sally Field. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die Tsjeggiese hoofstad. Vir die webwerf, sien Praag (webwerf). Praag (Tsjeggies: Praha [ˈpraɦa]) is die hoofstad en grootste stad van Tsjeggië met 'n bevolking van 1 280 508 (soos op 1 Januarie 2017). Praag vorm 'n selfstandige administratiewe gewes. Die omgewing van Praag was reeds gedurende sy vroeë geskiedenis dig bevolk. In die 6de eeu het Slawiese stamme hulle in die gebied gevestig. Ná die bou van twee kastele deur die Přemyslide-dinastie in die 9de en 10de eeu het ook Joodse en Duitse koopmanne hulle in die stad begin vestig. Die jaar 870, toe die hoeksteen vir die Praagse kasteel gelê is, is tans die amptelike stigtingsdatum van Praag. Omtrent 1230 het Praag as die hoofstad van die Koninkryk Boheme en in die 14de eeu, as die keiserlike setel van die Heilige Romeinse Ryk, 'n belangrike politieke en kulturele sentrum in Europa geword. Gedurende die regentskap van die Heilige Romeinse keiser Karel IV en sy twee seuns, Wenceslaus IV en Sigismund, het Praag 'n ongekende bloeityd beleef waartydens Gotiese kuns en argitektuur in prag ontvou het.


Monaco (Frans Monaco, [mɔnako]; Monegaskies: Munegu), amptelik die Vorstedom Monaco (Frans: Principauté de Monaco; Monegaskies: Principatu de Munegu), is 'n Europese stad- en mikrostaat. Ná die Vatikaanstad is Monaco die tweede kleinste land ter wêreld en word deur die oudste heersende dinastie, die Huis van Grimaldi, geregeer. Monaco is tussen Frankryk en die Middellandse See geleë, aan die Franse Riviera of Côte d'Azur ("Asuurblou Kus") en sowat 21 km van die Franse grens met Italië af. Monaco, wat volledig deur Franse staatsgebied omsluit word, bestaan hoofsaaklik uit die ou stad Monaco en die woongebiede wat later bygevoeg is. Dit is die digbevolkste staat ter wêreld met meer as 18000 inwoners per vierkante kilometer. Na Monaco word dikwels verwys as die Manhattan van die Middellandse See, 'n bynaam wat op die talle wolkekrabbers en voortdurende boubedrywighede in die vorstedom sinspeel. Monaco is allermins een van die aantreklikste kusoorde langs die Franse Riviera – Monte Carlo word eerder as 'n lofsang op glas en beton beskryf, versinnebeeld deur veelverdieping-hotelle en woonsteltorings wat uit 'n doolhof strate verrys en met hul helder fasades 'n sterk kontras vorm teen die heuwels in die agtergrond.


Madrid (Spaans: [maˈðɾið], luister (hulp·inligting)) is die hoofstad van Spanje en die Outonome Gewes Madrid met 'n oppervlak van 606 vierkante kilometer en is met 3,22 miljoen inwoners die tweede grootste stad in die Europese Unie ná Berlyn. Die metropolitaanse gebied van Madrid (Comunidad de Madrid) het 'n oppervlakte van sowat 8 000 vierkante kilometer en 'n bevolking van 6,3 miljoen. Madrid lê teen die Manzanares-rivier in 'n uitgestrekte vlakte sowat vyftig kilometer suid van die bergreeks Sierra de Guadarrama, in die geografiese sentrum van die Iberiese Skiereiland. Madrid is die historiese hoofstad van die Spaanse wêreldryk en die huidige politieke en kulturele sentrum van Spanje en sy finansiële en handelsentrum. Madrid dien as die setel van die Spaanse monargie en regering. Alhoewel die stad oor 'n hoogs moderne infrastruktuur beskik, het dit baie van sy historiese stadsbuurte, strate en geboue bewaar.


Nicosia (Grieks: Λευκωσία, Lefkosía, [lefkoˈsi.a]; Turks: Lefkoşa, [lefˈkoʃa]) is die hoofstad en grootste stad van die Republiek Siprus op die gelyknamige eiland in die Middellandse See. Net noord sluit Noord-Nicosia, die hoofstad van die nie-erkende Turkse Republiek van Noord-Siprus, aan. Albei stede word deur 'n buffersone onder administrasie van die Verenigde Nasies van mekaar geskei. Nicosia is die mees suidoostelike hoofstad van alle lidlande van die Europese Unie. Ná die gewelddadige gevegte tussen Griekse en Turkse Sipriote gedurende die 1960's, is die hoofstad in 1963 in 'n suidelike deel vir Grieke en 'n noordelike deel vir Turke verdeel. 'n Staatsgreep deur die Griekse militêre junta in 1974 om Siprus met Griekeland te verenig het tot die Turkse inval in Siprus gelei, waarvolgens die internasionale gemeenskap Noord-Siprus sedertdien as 'n deur Turkye besette gebied beskou. APOEL Nicosia Wikimedia Commons het meer media in die kategorie Nicosia. (en) Toerisme-inligting oor Nicosia op Wikivoyage (gr) (tr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


San Marino stad (Italiaans: Città di San Marino) is die hoofstad van San Marino, maar nie die grootste stad in dié land nie. Meeste besigheid word in Borgo Maggiore gedoen. Dit begrens die San Marino munisipaliteite van Acquaviva, Borgo Maggiore, Fiorentino, en Chiesanuova asook die Italiaanse munisipaliteit van San Leo. Hoewel dit slegs omtrent 4 100 inwoners het, verwelkom dit meer as 3 miljoen toeriste per jaar. Die historiese stadskern van San Marino en die Monte Titano is in 2008 deur Unesco as wêrelderfenisgebied verklaar. Die stad is deur Sint Marinus en verskeie ander Christenvlugtelinge gestig in die jaar 301 n.C.. Sedertdien het die stad 'n hawe geword vir Christenvlugtelinge uit die Romeinse Ryk. Die gevolg is dat die stad die oudste republiek in Europa geword het, aangesien die land aanvanklik slegs uit die enkele stad bestaan het. Die stad het verskeie geskiedkundige fortifikasies, wat die stad 'n reputasie as 'n ondeurdringbare dorp in die middeleeue gegee het. As gevolg hiervan was daar geen groot aanvalle op die stad geloods nie. Verskeie torings en mure, wat opgerig is om die stad te beskerm, is steeds te siene.


Bern (Frans: Berne, Italiaans en Retoromaans: Berna, Bernse Duits: Bärn) is die federale hoofstad (regeringsetel) van Switserland en die administratiewe sentrum van die kanton Bern. Met 'n bevolking van 137 597 is Bern die vierde grootste stad in Switserland na Zürich, Genève en Basel. Die stad is in 1191 deur die Zähringen-dinastie gestig en het in 1218 die status van Vrye Ryksstad binne die Heilige Romeinse Ryk gekry. In 1353 het Bern as die agste stad tot die Switserse Konfederasie toegetree. Ná die groot brandramp van die jaar 1405 is die historiese stadskern volgens die Renaissance-styl in sandsteen heropgebou. Die stadsentrum het met sy kenmerkende arkades het grotendeels in die oorspronklike vorm bewaar gebly en is in 1983 deur UNESCO tot wêrelderfenisgebied verklaar. Bern word as een van die indrukwekkendste voorbeelde van Middeleeuse stadsargitektuur in Europa beskou. Gedurende sy bloeitydperk in die 16de en 17de eeu het Bern tot die grootste stadstaat noord van die Alpe ontwikkel. In 1848 is Bern as die setel van die federale owerhede van Switserland gekies. In die volgende jaar het Bern ook die hoofkwartier van die staatsbeheerde PTT geword.


Bakoe (Azerbeidjans: Bakı [bɑˈcɯ]) is die hoofstad en grootste stad van Azerbeidjan. Die stad is in die ooste van die land aan die Kaspiese See geleë. Met 'n oppervlakte van 2 130 km² en 'n bevolking van meer as twee miljoen in 2011 is Bakoe die grootste stad in Azerbeidjan en die hele Kaukasus-streek. Met 'n verskeidenheid universiteite en ander tersiêre onderwysinstellings, navorsingsinstitute, teaters en museums fungeer die stad as die opvoedkundige en kulturele sentrum van Azerbeidjan. Vanweë sy ligging langs 'n aantal beduidende handelspaaie het Bakoe al vroeg in sy geskiedenis 'n beduidende rol in die Kaukasus-streek gespeel. Sy ryk kulturele erfenis van paleise, moskees en vestings in die geskiedkundige ou stad het grotendeels bewaar gebly en in 2000 die status van Unesco-wêrelderfenisgebied gekry. Danksy sy ligging te midde van 'n belangrike olieveld vorm Bakoe die middelpunt van Azerbeidjan se pyplynstelsel en beskik daarnaas oor 'n beduidende seehawe vir die uitvoer van ru-olie. Daar word aangeneem dat die huidige stadsnaam van die Oud-Persiese باد-کوبه of Bād-kube afgelei is en dus as "Windgeteisterde stad" vertaal kan word.


Longyearbyen is die hoofstad en grootste stad van die Noorse provinsie Svalbard op die hoofeiland Spitsbergen en is die noordelikste stad van die wêreld. Die stad het 'n bevolking van 2 075 in 2007 gehad en het 'n oppervlakte van 242,86 km². Die stad is in 1906 van die Amerikaanse ondernemer John Munroe Longyear as mynstad gestig. "Statistisk sentralbyrå - Statistics Norway". Geargiveer vanaf die oorspronklike op 2012-01-29. Besoek op 2012-01-25. Hierdie artikel is ’n saadjie. Voel vry om Wikipedia te help deur dit uit te brei.


Amelia Earhart (Atchison, Kansas, 24 Julie 1897 – Stille Oseaan, 2 Julie 1937) was 'n Amerikaanse vlieënier en lugvaartpionier. Sy het in 1928 bekendheid verwerf toe sy die eerste vrou geword het wat oor die Atlantiese Oseaan gevlieg het. In Mei 1932 het sy haar eerste solovlug oor die Atlantiese Oseaan onderneem. Met hierdie vlug het sy 'n nuwe transatlantiese rekord van 13 ure en 30 minute opgestel. Vir hierdie besonderse prestasie het sy 'n medalje van die Amerikaanse president van dié tyd, Herbert Hoover, ontvang. Earhart het as 'n offisier op die Luddington-lyn, die eerste passasiersdiens wat tussen New York en Washington DC gevlieg het, gevlieg. In Januarie 1935 het sy 'n solovlug van Hawaii tot in Kalifornië gedoen. In Junie 1937 het sy haar begin voorberei vir haar "om die wêreldvlug" saam met Fred Noonam. Met die voltooiing van hierdie vlug sou sy die eerste vrou wees wat hierdie ontsaglike afstand met 'n vliegtuig afgelê het. Op 1 Julie 1937 het hierdie geskiedkundige vlug in Miami begin. Vandaar het hulle na Suid-Amerika gevlieg.


Die Slag van die Little Bighorn, ook bekend as Custer's Last Stand, was 'n veldslag tussen die Indiane en die Amerikaanse leër, wat op 25 Junie 1876 plaasgevind het in 'n vallei van die Little Bighorn-rivier naby Crow Agency in Montana. Die hoofrede vir die slag was dat twee Indiese stamme, naamlik Sioux en Cheyenne, hul reservate verlaat het en in Montana saamgekom het om onder die Sioux-hoofmanne Sitting Bull, Crazy Horse en Touch the Clouds voort te gaan om te veg teen die blankes. Om die Indiane terug te dwing, het die Amerikaanse leër drie eenhede, 1000 mans onder generaal George Crook en die Sewende Kavallerie onder luitenant-kolonel George Armstrong Custer, 'n vooraanstaande en belowende jong Amerikaanse burgeroorlog-bevelvoerder, ontplooi. Op 25 Junie het Custer bewus geword van 'n Indiaanse kamp ongeveer 15 myl weg. Hy het ook 'n groep van ongeveer 40 Indiaanse krygers waargeneem. Om te verhoed dat hierdie groep die kamp sou waarsku, verdeel Custer sy magte in drie. Een groep moes voorkom dat die krygers die kamp bereik.


Metanol ook bekend as metielalkohol (of vroër as "houtgees"), is 'n chemiese verbinding met die chemiese formule CH3OH. Dit is die eenvoudigste alkohol en is 'n ligte, vlugtige, vlambare en giftige vloeistof met 'n kenmerkende reuk wat minder skerp en soeter is as dié van etanol. By kamertemperatuur is dit 'n polêre vloeistof wat gebruik kan word as teenvriesmiddel, oplosmiddel, brandstof en 'n middel om etanol ondrinkbaar te maak. Dit word ook gebruik in die vervaardiging van biodiesel deur middel van die transesterifikasieproses. Die vervaardiging van metanol vereis ‘n katalisator. Van die katalisators is CuO/ZnO/Cr2O3, CuO/ZnO/Al2O3 en CuO/ZnO. Die temperatuur is gewoonlik tussen 200-350 °C en die druk tussen 40 – 250 Atm. Die chemie van die vervaardiging van metanol kan eenvoudig geskryf word as ‘n hidorgenasie van koolstofmonoksied: C O + 2 H 2 → C H 3 O H {\displaystyle CO+2H_{2}\to CH_{3}OH} Maar hierdie eenvoud is bedrieglik. Daar word in die chemiese nywerheid altyd ook CO₂ bygevoeg en oor die rol daarvan is geen ooreenstemming onder navorsers nie.


Frans II uit die dinastie Habsburg, volle naam Franz II Joseph Karl, (* 12 Februarie 1768 in Florence, Italië; † 2 Maart 1835 in Wene, Oostenryk) het tussen 1792 en 1806 as laaste Keiser van die Heilige Romeinse Ryk en tussen 1804 en 1835 as die eerste Keiser van Oostenryk geregeer. Frans was die kleinseun van die keiser Franz I Stephan en die seun van die keiser Leopold II. Sy regeringstyd was deur sy teenstander Napoléon Bonaparte oorheers. Frans II moes die Heilige Romeinse Ryk ontbind, nadat hy deur Napoléon gedwing is om te abdikeer, waarna Frans homself as keiser van Oostenryk laat kroon het.


José Protacio Rizal Mercado y Alonso Realonda (19 Junie 1861 - 30 Desember 1896) was 'n Filippynse skrywer, politikus en vroeë onafhanklikheidsaktivis. Hy word ook gesien as die vader van Filippynse onafhanklikheid. Craig, Austin (1914). Lineage, Life and Labors of Jose Rizal, Philippine Patriot. Yonker-on-Hudson World Book Company. Fadul, Jose (ed.) (2008). Encyclopedia Rizaliana. Morrisville, NC: Lulu Press. ISBN 978-1-4303-1142-3 Valdez, Maria Stella S.; Valdez (2007). Doctor Jose Rizal and the Writing of His Story. Rex Bookstore, Inc. ISBN 978-971-23-4868-6.AS1-onderhoud: ref=harv (link) Wikimedia Commons het meer media in die kategorie José Rizal. (en) Die komplete José Rizal by Filipiniana.net Geargiveer 4 Junie 2009 op Wayback Machine (en) Talambuhay ni José Rizal Geargiveer 1 Julie 2015 op Wayback Machine (en) Die lewe en skrywe van José Rizal Hierdie artikel is ’n saadjie. Voel vry om Wikipedia te help deur dit uit te brei.


Nikolaas II Aleksandrowitsj (Russies: Николай II Александрович; Nikolai II Aleksandrowitsj) (Tsarskoje Selo, 6 Mei 1868 – Jekaterinburg, 17 Julie 1918) was die laaste keiser van Rusland en die laaste heerser van die Romanof-dinastie (1613–1917). Hy het van 1 November 1894 regeer tot met sy gedwonge abdikasie op 15 Maart 1917. Tydens sy bewind het die Russiese Ryk verval van een van die grootste magte van die wêreld tot een van ekonomiese en militêre agteruitgang. Weens die Chodinka-tragedie, anti-Semitisme, Bloedige Sondag, die gewelddadige onderdrukking van die 1905-rewolusie, die teregstelling van politieke opponente en sy vermeende verantwoordelikheid vir die Russies-Japannese Oorlog, het hy die bynaam Bloedige Nikolaas by sy teenstanders gekry. Historiografie in die Sowjetunie beeld Nikolaas uit as ’n swak en onbevoegde leier, wie se besluite gelei het tot militêre nederlae en die dood van miljoene onderdane. Rusland het van 1904 tot 1905 groot verliese in die Russies-Japannese Oorlog gely, onder meer die verwoesting van die Baltiese Vloot, die verlies van Russiese invloed oor Mantsjoerye en Korea en die Japannese anneksasie van Suid-Sachalin.


Potbrood is 'n soort gisbrood wat deel uitmaak van die tradisionele Afrikaner-kookkuns. Dit word op die kole gaargemaak in 'n ysterpot, die sogenaamde platpotjie. Potjiekos Hierdie artikel is ’n saadjie. Voel vry om Wikipedia te help deur dit uit te brei.


Stockholm (uitgespreek [ˈstɔkhɔlm]) is die hoofstad en grootste stad van Swede met 'n oppervlakte van 187 vierkante kilometer en 'n bevolking van 897 700 in 2012. As die politieke, ekonomiese en kulturele sentrum van die land word Stockholm veral deur die kontras van land en water (die stad strek oor veertien eilande en lê digby 'n eilandgroep met sowat 24 000 klein eilandjies), historiese en moderne boukuns (die ou stadskern Gamla Stan, waarvan die vroegste dele uit die 13de eeu dateer, is een van die grootste Middeleeuse stadsbuurte in Europa en uniek in sy soort), landelike voorstede en besige sakesentrum, en die lange, helder nagte van die Skandinawiese somer en kort winterdae gekenmerk. Vanweë sy ligging op veertien eilande word Stockholm as een van die pragtigste stede ter wêreld beskou en dikwels ook die "Venesië van die Noorde" genoem; sy 13de eeuse stigter het 'n strategiese plek gekies waar die uitgestrekte Mälarmeer in die Oossee uitmond. Water beslaan sowat 'n derde van Stockholm se oppervlakte sodat brûe en jaghawens 'n belangrike bestanddeel van die stad geword het.


Jerewan (Armeens: Երևան/Jerewan [jɛɾɛˈvɑn] luister (hulp·inligting), as amptelike Oos-Armeense naam, of Երեվան volgens die tradisionele spelling, meestal gebruik deur die Wes-Armeense diaspora) is die hoofstad en grootste stad van Armenië met 'n oppervlakte van 227 vierkante kilometer en 'n bevolking van 1 075 800 in 2017. Jerewan is die ekonomiese, kulturele en wetenskaplike sentrum van die land en vorm vanweë sy grootte – meer as 'n derde van die totale Armeense bevolking is hier saamgetrek – 'n eie provinsie. Jerewan se geskiedenis dateer terug na die 8ste eeu v.C. en die stigting van die Urarteïese vesting Erebuni in 782 v.C., wat van Jerewan een van die oudste stede ter wêreld maak. Die stad spog met talle historiese geboue, beeldhouwerke en fonteine, en sy pragtige argitektuur word deur 'n kleurryke mengsel van materiale – tufsteen, tragiet en basalt in alle skakerings – gekenmerk. Die stad is ook een van die belangrikste kulturele sentrums ter wêreld.


Skopje (Macedonies: Скопје, [ˈskɔpjɛ], luister (hulp·inligting)) is die hoofstad en grootste stad van Noord-Masedonië. Dit is die land se politieke, kulturele, ekonomiese en akademiese sentrum. Dit was in die Romeinse tydperk bekend onder die naam Scupi. Skopje is net suid van die grens tot Kosovo en Serwië geleë. Die grondgebied van Skopje bestaan al sedert ten minste 4000 v.C.; oorblyfsels van die Neolitiese nedersettings is in die ou Kale-vesting, wat uitkyk oor die moderne middestad, gevind. Op die vooraand van die 1ste eeu n.C., is die nedersetting in beslag geneem deur die Romeine en het dit 'n militêre kamp geword. Toe die Romeinse Ryk in Oos- en Weshelftes verdeel word in 395 n.C., kom Scupi onder die Bisantynse heerskappy van Konstantinopel. Gedurende die grootste deel van die vroeë Middeleeuse tydperk was die dorp 'n geskilpunt tussen die Bisantyne en die Bulgaarse Ryk, wie se hoofstad dit was tussen 972 en 992. Vanaf 1282 was die dorp deel van die Serwiese Ryk en sy hoofstad vanaf 1346.


Athene of Atene (Grieks: Αθήνα, Athína, [a'θina], luister (hulp·inligting); Antieke Grieks: Ἀθῆναι, Athênai, [atʰɛ̂ːnai̯]) is die hoofstad en grootste stad van Griekeland, die hoofstad van die streek Attika en die gelyknamige distrik (nomós) Athene. Athene is ook die politieke, kulturele en ekonomiese sentrum van dié land, 'n kosmopolitiese metropool met 'n bevolking van sowat 4 000 000. Athene is veral bekend vanweë antieke historiese geboue soos die Parthenon op die Akropolis ('n heuwel in Athene). Die eerste moderne Olimpiese Somerspele is in 1896 in Athene gehou. Eenhonderd-en-agt jaar later vind die Olimpiese Somerspele van 2004 weer in Athene plaas. Die stad is genoem na die godin Atena wat in die antieke tyd ook die beskermheilige van die stad was. Die Parthenontempel op die Akropolis, die beroemdste monument in die stad, is ter ere van haar opgerig. Destyds is die stad Αθηναι (Athènai, meervoud van Athèna) genoem. In die 19de eeu word dit opnuut die amptelike naam van die stad.


Ponta Delgada is sedert 1450 die hoofstad en grootste stad van die Asore, 'n oorsese gebied van Portugal tussen Noord-Amerika en Europa in die Atlantiese Oseaan. Die stad het in 2004 'n bevolking van 46 102 gehad en 'n oppervlakte van 231,90 km². Wikimedia Commons het meer media in die kategorie Ponta Delgada. Hierdie artikel is ’n saadjie. Voel vry om Wikipedia te help deur dit uit te brei.


Sarajevo (Cyrillies: Сарајево, [sǎrajeʋo]) is die hoofstad en met 'n bevolking van 448 646 ook die grootste stad van Bosnië en Herzegowina. Die stad is langs die Miljacka-rivier in die Sarajevo-vallei geleë en word deur die Dinariese Alpe omring. Sarajevo het vroeër veral vir sy godsdienstige diversiteit bekend gestaan. Hier het aanhangers van Islam, die Ortodokse Christendom, Katolisisme en Judaïsme eeue lank vreedsaam saamgeleef. Alhoewel die eerste menslike nedersettings in die gebied in die prehistoriese tydperk terugstrek, het die moderne Sarajevo uit 'n 15de eeuse Ottomaanse vesting ontstaan. Die stad het verskeie kere in sy geskiedenis internasionale aandag getrek. Die moord op aartshertog Frans Ferdinand van Oostenryk en sy vrou Sophie in 1914 was die vonk wat die Eerste Wêreldoorlog laat ontvlam het. Sewentig jaar later het Sarajevo as die gasheerstad van die Olimpiese Winterspele opgetree. Die beleg van Sarajevo tydens die Bosniese onafhanklikheidsoorlog tussen 1992 en 1996 vorm een van die donkerste periodes uit die geskiedenis van die stad. Die heropbou duur steeds voort, maar Sarajevo is lankal die beduidendste kulturele en ekonomiese sentrum in Bosnië en Herzegowina. Wikimedia Commons het meer media in die kategorie Sarajevo.


Douglas (Manx-Gaelies: Doolish) is die hoofstad en grootste stad van die eiland Man, 'n selfregerende Britse kroonbesitting. Die stad het 'n bevolking van 27 938 mense in 2011 gehad. Dit is geleë aan die monding van die rivier Douglas, en aan 'n baai van drie kilometer. Die rivier Douglas vorm deel van die stad se hawe en hoof kommersiële hawe. Douglas was 'n klein nedersetting totdat dit vinnig gegroei het as gevolg van bande met die Engelse hawe van Liverpool in die 18de eeu. Verdere bevolkingsgroei het die volgende eeu gevolg, wat gedurende die 1860's gelei het tot 'n gefaseerde verskuiwing van die Hooggeregshof, die Luitenant-goewerneur se woning, en uiteindelik die setel van die wetgewer, Tynwald, na Douglas vanaf die antieke hoofstad, Castletown. Die stad is die eiland se hoofspil vir besigheid, finansies, regsdienste, verskeping, vervoer, inkopies en vermaak. Die jaarlikse "Isle of Man TT"-motorfietsren begin en eindig in Douglas. Douglas was die tuiste van die Summerland-ontspanningsentrum, wat in 1973 in 'n katastrofiese brand verwoes is.


Tiraspol (Russies en Oekraïens: Тирасполь) is die hoofstad van Transnistrië, 'n omstrede gebiede in Moldowa. Die stad is in 1792 gestig en het 'n bevolking van 148 311 in 2008 gehad. Tiraspol is langs die Dnisterrivier, hier Nistru, geleë. Soechoemi ( Abchasië/ Georgië) Zchinwali ( Suid-Ossetië/ Georgië) Wikimedia Commons het meer media in die kategorie Tiraspol. (en) Toerisme-inligting oor Tiraspol op Wikivoyage (ru) Amptelike webwerf (en) "Tiraspol". Encyclopædia Britannica. Besoek op 10 Maart 2019. Hierdie artikel is ’n saadjie. Voel vry om Wikipedia te help deur dit uit te brei.


Noord-Nicosia (Turks: Kuzey Lefkoşa, [kuˈzej lefˈkoʃa]) is die hoofstad en grootste stad van die nie-erkende Turkse Republiek van Noord-Siprus. Dit lê net noord van Nicosia, hoofstad van die internasionaal erkende Republiek Siprus, en word sedert 1964 deur die buffersone onder administrasie van die Verenigde Nasies van die suidelike deel geskei. Ná die gewelddadige gevegte tussen Griekse en Turkse Sipriote gedurende die 1960's, is die hoofstad in 1963 in 'n suidelike deel vir Grieke en 'n noordelike deel vir Turke verdeel. 'n Staatsgreep deur die Griekse militêre junta in 1974 om Siprus met Griekeland te verenig het tot die Turkse inval in Siprus gelei, waarvolgens die internasionale gemeenskap Noord-Siprus sedertdien as 'n deur Turkye besette gebied beskou. Wikimedia Commons het meer media in die kategorie Noord-Nicosia. (en) Toerisme-inligting oor Noord-Nicosia op Wikivoyage (tr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die hoofstad van Nederland. Vir die artikel oor die gelyknamige Suid-Afrikaanse dorp, sien Amsterdam, Mpumalanga. Amsterdam (Nederlands: [ɑmstərˈdɑm], luister (hulp·inligting)) is die titulêre hoofstad en volgens bevolking die grootste stad van die Koninkryk der Nederlande. Amsterdam, in die plaaslike Amsterdamse dialek ook Mokum (afgelei uit Jiddisj vir "plek" of "stad"; Hebreeus: מָקוֹם, Makom) genoem, is in die westelike provinsie Noord-Holland aan die IJ- en die Amstel-riviere geleë. Die munisipaliteit Amsterdam het 'n bevolking van 872 680 (2019, CBS) en Groot-Amsterdam het in 2016 'n bevolking van 1 380 872 gehad. Die aantal verskillende nasionaliteite in die munisipaliteit is van die hoogste in die wêreld. Alhoewel die regeringsetel en die Koninklike woning in Den Haag, sowat 60 km verder wes geleë is, is Amsterdam volgens die Nederlandse grondwet van 1983 die amptelike hoofstad van Nederland. Amsterdam het sy naam te danke aan 'n dam wat in die 13de eeu in die Amstel opgerig is, en sy oorsprong lê in 'n 12de-eeuse klein vissersdorpie.


Kijif (Oekraïens: Київ; uitgespreek [ˈkɪjiu̯], luister (hulp·inligting); Russies: Киев, Kijef; Engels: Kyiv), voorheen Kiëf in Afrikaans, is die hoofstad van Oekraïne en die land se stad met die meeste inwoners. Dit is in Noordsentraal-Oekraïne aan die Dnjepr (Oekraïens: Dnipro) geleë. Op 1 Januarie 2021 het dit 'n bevolking van 2 962 180 gehad, en dit is dus die stad in Europa met die sewende meeste inwoners. Kijif is 'n belangrike nywerheids-, wetenskaps-, opvoedings- en kulturele sentrum in Oos-Europa. Dit het baie hoëtegnologiebedrywe, hoëropvoedingsinstellings en historiese landmerke. Die stad het 'n uitgebreide openbarevervoer- en infrastruktuurstelsel, insluitende die Kijifse Metro. Die stad se naam is afgelei van dié van Ki, een van sy vier legendariese stigters. Gedurende sy geskiedenis het Kijif, een van die oudste stede in Oos-Europa, deur verskeie stadiums van prominensie en obskuriteit gegaan. Dit het waarskynlik reeds in die 5de eeu as 'n handelsentrum bestaan.


Grace Patricia Kelly (12 November 1929 - 14 September 1982), later bekend as prinses Grace van Monaco, was 'n Amerikaanse rolprentaktrise en Oscar-wenner wat later die vrou van prins Rainier III van Monaco geword het. Sy is in Philadelphia (Pennsilvanië) gebore; haar Ierse Katolieke familie was nuwe, maar prominente figure in Philadelphia se sosiale gemeenskap. Haar vader, John B. Kelly sr., was 'n selfgemaakte miljoenêr. Alhoewel haar familie gekant was teen haar keuse om 'n aktrise te word, het Grace 'n modemodel geword en in haar eerste rolprent, Fourteen Hours (1951), verskyn toe sy 22 jaar oud was. Die volgende jaar was sy te sien in High Noon (1952), 'n omstrede rolprent met die akteur Gary Cooper. In Oktober 1953 het sy bekendheid verwerf danksy haar rol in die regisseur John Ford se prent Mogambo saam met Clark Gable en Ava Gardner. Sy het in 1954 ’n Golden Globe daarvoor gewen en is vir ’n Oscar benoem. Daarna het sy in vyf rolprente hoofrolle vertolk, insluitende The Country Girl (1954) saam met Bing Crosby, waarvoor sy die Oscar vir beste aktrise gewen het.


Lela Bliss (11 Mei 1896 – 15 Mei 1980) was 'n Amerikaanse aktrise. Sy was bekend vir haar rolle in die rolprente The Dark Mirror (1946) en The Snake Pit (1948), en in die televisiereekse Blondie (1957) en The Twilight Zone (1959). 1915: Pretty Mrs. Smith 1919: The Loves of Letty 1946: The Dark Mirror 1948: The Snake Pit 1951: Ghost Chasers 1957: Blondie 1959: The Twilight Zone Lela Bliss in die Internet-rolprentdatabasis


Hierdie artikel handel oor die soogdier van die familie Felidae, vir ander gebruike sien Leeu (dubbelsinnig). Die leeu (Panthera leo) (IFA: ♂: 'le:u 'le:ou 'liu ♀: le:'uən le:'vən / le:uvəifi) is 'n soogdier van die familie Felidae en een van die vier "groot katte" in die genus Panthera. Dit is die naasgrootste katspesie ná die tier. Mannetjies kan maklik herken word aan hulle maanhare en weeg tussen 150 en 250 kg, terwyl wyfies tussen 120 en 150 kg weeg. Leeus kom in hul natuurlike omgewing tans in Afrika suid van die Sahara en in Asië voor. In Asië word ’n kritieke bedreigde oorblywende bevolking in die Gir-woud Nasionale Park gehou, waar hulle reeds vroeër in Noord-Afrika en Suidwes-Asië uitgesterf het. Tot en met die laat Pleistoseentydperk, omstreeks 12 000 jaar gelede, was die leeu die mees wydverspreide groot landsoogdier ná die mens. Hulle was oor die meeste dele van Afrika versprei, regoor Eurasië, wat vanaf Wes-Europa tot Indië gestrek het, sowel as in die Amerikas tussen Yukon en Peru.


Octavia Estelle Butler (22 Junie 1947 - 24 Februarie 2006) was 'n Amerikaanse skrywer van wetenskapsfiksie. Sy het beide die Hugo Award en Nebula Award 'n verskeidenheid kere gewen. In 1995 het sy ook die eerste wetenskapsfiksiesrywer geword om die MacArthur Genius Grant te wen. Hierdie artikel is ’n saadjie. Voel vry om Wikipedia te help deur dit uit te brei.


Gerrit Jan Komrij (30 Maart 1944 – 5 Julie 2012) was 'n Nederlandse digter, romansier, vertaler, kritikus, polemikus en dramaturg. Hy het in die vroeë 1970's bekendheid verwerf met die skryf van poësie wat skerp verskil het van die vryevers-poësie van sy tydgenote. Hy het in die laat 1970's 'n reputasie verwerf vir die skryf van bitsige essays en rubrieke wat dikwels krities was oor skrywers, televisieprogramme en politici. As literêre kritikus en veral as 'n bundelsamesteller het hy 'n formatiewe invloed op die Nederlandse literatuur uitgeoefen. Sy 1979-bloemlesing van die Nederlandse poësie uit die 19de en 20ste eeu het die milieu hervorm, en is gevolg deur bloemlesings van Nederlandse poësie uit die 17de en 18de eeu en Afrikaanse- en jeugpoësie. Hierdie bloemlesings en 'n voortgesette stroom prosa- en poësiepublikasies het sy reputasie as een van die land se top skrywers en kritici verstewig. Die hoogste literêre eerbewyse in Nederland, insluitend die P.C. Hooft-prys (1993), is aan Komrij toegeken. Van 2000 tot 2004 was hy die Nederlandse Dichter des Vaderlands.


'n Fluit is 'n versamelnaam vir 'n aantal musiekinstrumente wat klank produseer deur middel van 'n lugstroom wat op 'n skerp rand gerig word. 'n Persoon wat die fluit bespeel, word 'n fluitblaser of fluitspeler genoem. Die dwarsfluit val onder die houtblaserkategorie. Alhoewel die silwer weergawe die mees bekend is, was hy oorspronklik van hout gemaak. Hy kan 'n variasie van toonkleure skep bv. sag, rustig en hartseer (gewoonlik lae note); of lewendig, opgewek en opwindend (gewoonlik hoë note). Sy naam kom van die posisie waarin hy gespeel word: horisontaal na regs van die mond. Die fluit kan terugdateer word na die begin van die mensdom as die ontstaan van die eerste instrumentgroep waarvan ons weet. Dit het verskyn in verskillende variasies in verskillende dele van die wêreld. 'n Driegat fluit gekerf van 'n olifanttand, wat na bewering baie duisende jare oud is, is in die Geißenklösterle grot in Duitsland in 2004 ontdek. Twee ander fluite gemaak van swaan bene is nog voorbeelde van die oudste fluite bekend. Fluite is selfs in die Bybel te vinde.


Jeffrey Wright (gebore 7 Desember 1965) is 'n Amerikaanse akteur en vervaardiger. Hy is bekend vir sy rolle in die rolprente Shaft (2000), The Manchurian Candidate (2004), en Broken Flowers (2005). 1996: Basquiat 1998: Too Tired to Die 2000: Shaft 2000: Cement 2004: The Manchurian Candidate 2004: Sin's Kitchen 2005: Broken Flowers 2006: Casino Royale 2006: Lady in the Water 2007: Blackout 2007: Chicago 10 2008: Cadillac Records 2011: Source Code 2013: Broken City 2013: A Single Shot 2013: The Inevitable Defeat of Mister & Pete 2014: Forgotten Four: The Integration of Pro Football 2014: Dwight Howard in the Moment 2015: The Good Dinosaur 2018: Monster 2018: Hold the Dark 2018: Friday's Child 2018: O.G. 2018: Moynihan Bremen Musicians All Day and a Night 2009: Open Book 2016: Westworld 2001: Boycott 2002: Stage on Screen: The Topdog Diaries 2004: Time Machine: Rwanda - Do Scars Ever Fade? 2005: The True Story of Hannibal 2006: Blood Diamonds 2016: Confirmation 2009: Playing Chess: The Making of Cadillac Records 2013: Putting It All Together: The Making of 'Broken City' 2014: Friend or Foe: New Cast of Catching Fire 2015: Straight from the Heart: A Tribute to Philip Seymour Hoffman Jeffrey Wright in die Internet-rolprentdatabasis Jeffrey Wright op Twitter


Leicester Tigers (amptelik Leicester Football Club) is 'n Engelse rugbyklub wat in die Aviva Premiership speel. Die Suid-Afrikaanse afrigter, Heyneke Meyer het die span tussen 2008 en 2009 afgerig. Hierdie artikel is ’n saadjie. Voel vry om Wikipedia te help deur dit uit te brei.


Ingolstadt is 'n stad aan die oewer van die Donourivier in die middel van die federale deelstaat Beiere, Duitsland. Dit het 125 088 geregistreerde inwoners in 2010 gehad wat dit die sesde grootste stad in Beiere maak. Die hoofkantoor van die Duitse motorvervaardiger Audi is in Ingolstadt geleë, sowel as die hoofkantoor van die Media-Saturn Holding met sy elektroniese handelaars MediaMarkt en Saturn. Ingolstadt is vir die eerste keer genoem in 'n dokument van Karel die Grote op 6 Februarie 806 as "Ingoldes stat", die plek van Ingold. Ingolstadt verkry sy stadstatus teen omtrent 1250. Ingolstadt was die hoofstad van die hertogdom Beiere-Ingolstadt tussen 1392 en 1447. Daarna is Ingolstadt verenig met Beiere-Landshut. Louis VII, hertog van Beiere beveel die bou van die Nuwe Kasteel wat sterk beïnvloed is deur die Fransgotiese boustyl. In 1472 stig Louis IX, Hertog van Beiere die Ludwig-Maximilians-Universiteit in Ingolstadt, wat in 1800 na Landshut en op die ou einde na München verskuif. As oorspronklik 'n vestingstad, word Ingolstadt deur 'n middeleeuse muur omring. Die Beierse fort (1537-1930) huisves vandag die museum van die Beierse leër.


Motorsport is 'n sport waar deelnemers motoraangedrewe voertuie gebruik om teen mekaar mee te ding. Dit word beoefen sedert kort na die maak van die eerste petrol-aangedrewe motorkarre. Motorwedrenne is die deel van motorsport waar deelnemers teen mekaar resies jaag. Spoed is hier van allergrootste belang omdat die persoon wat eerste by die eindpunt aankom die resies wen. Wedrenne kan met karre, bote, vliegtuie, motorfietse of enige ander motoraangedrewe voertuie plaasvind. In teenstelling met wedrenne bestaan daar verskeie items waar die bestuurder se vaardighede eerder as spoed belangrik is. Voorbeelde hiervan is die beoordeling van deelnemers wat op 4x4 hindernisbane bestuur, asook gymkanas. Laasgenoemde benodig goeie vaardighede om 'n motor tussen nou paaltjies te parkeer, s-draaie deur 'n hindernisbaan te vleg, of op 'n seepgladde toetsbaan (en: skidpan) te bestuur. Motorsport was as 'n demonstrasie-sport tydens die Olimpiese Somerspele in 1900 aangebied. Formule Een Tydren Hierdie artikel is ’n saadjie. Voel vry om Wikipedia te help deur dit uit te brei.


'n Plasebo (soms genoem 'n foppil, in Engels: "Placebo") is 'n inerte stof of behandeling wat nie ontwerp is om terapeutiese waarde te hê nie. Plasebos sluit in mediese behandelings, bv. inerte tablette (soos suikerpille) en inerte inspuitings (soos soutoplossings), en nie-mediese behandelings, byvoorbeeld vals chirurgie, Akupunktuur, Homeopatie en ander bedrieglike prosedures. 'n Plasebo kan gebruik word as deel van mediese navorsing, byvoorbeeld 'n dwelmtoets waarin die aktiewe medikasie en die plasebo dieselfde lyk sodat die plasebo as 'n wetenskaplike beheer funksioneer. Sulke dubbelblinde studies verhoed dat die ontvanger weet of 'n behandeling aktief of onaktief is, aangesien verwagtinge oor effektiwiteit die resultate kan beïnvloed. 'n Plasebo kan aan 'n persoon in 'n kliniese konteks gegee word ten einde die ontvanger te mislei om te dink dat dit 'n aktiewe behandeling is. Die gebruik van 'n plasebo as behandeling in kliniese medisyne is eties problematies aangesien dit bedrog en oneerlikheid in die dokter-pasiëntverhouding bring.


Dhaka (Bengaals: ঢাকা, [ˈɖʱaka]; tot in 1983 Dacca) is die hoofstad en grootse stad van Bangladesj. Die stad het 'n bevolking van 6 970 105 in 2011 gehad en beslaan 'n oppervlakte van 300 km². Dit is in 1608 gestig en net noord van die Ganges se monding in die Golf van Bengale geleë. Reeds in die 7de eeu was daar 'n nedersetting op die gebied van die huidige Dhaka. Die klein gebied is regeer deur die Boeddhistiese koninkryk Kamarupa en die Pala-ryk voordat die oorheersing in die 9de eeu oorgedra is aan die Hindoeïstiese Sena-dinastie. Die naam is moontlik afgelei van die Dhakeshwari-tempel wat in die 12de eeu deur Ballal Sena gestig is. Die stad self het bestaan uit 'n paar marksentras soos Lakshmi Bazar, Shankhari Bazar, Tanti Bazar, Patuatuli, Kumartuli, Bania Nagar en Goal Nagar. Ná die val van die Sena-ryk is Dhaka agtereenvolgens regeer deur die Sultanaat Bengale, en tussenin onderbreek deur goewerneurs van die Sultanaat Delhi. In 1576 het die grootste deel van Bengale onder die beheer van die Mogolryk gekom.


Hierdie artikel handel oor die vrug. Vir die Afrikaanse sanger, sien Appel (sanger). 'n Appel is die eetbare, vlesige vrug van die appelboom, die spesies Malus domestica in die roosfamilie Rosaceae. Die oorsprong van appels is uit die wilde spesie Malus sieversii in Sentraal-Asië, waar voorbeelde tot vandag toe nog gevind kan word. Van hierdie streke het die appelboom voor die Ystydperk na Europa versprei, en daarna na die Nuwe Wêreld. In Suid-Afrika is die appel 'n gewilde vrug om vars te eet, maar klein hoeveelhede word ook verwerk tot appelsap en appelpuree of word gedroog. Appels word ook gebruik om appelwyn, wat sider genoem word, te maak. Hiervoor word 'n spesiale soort appel, die siderappel, gekweek. Die gewone appel (Malus sylvestris) is ook familie van die Siberiese “crab"- appel (Malus baccata) en die Japanse blomappel (Malus pulcherima), wat as sierbome struike in tuine aangeplant word. Die appelboom aard in 'n gematigde klimaat. Dit verkies koue winters omdat die koue die slapende knoppe se rus breek.


Vivica A. Fox (gebore 30 Julie 1964) is 'n Amerikaanse aktrise en vervaardiger.


Hierdie artikel handel oor 'n konsep in Hindoeïsme. Vir die beesras, sien Brahman (bees). Brahman (bráhman-, nominatief bráhma ब्रह्म) is 'n konsep in Hindoeïsme. Brahman is die onveranderlike, oneindig innerlike, en transendentale werklikheid wat die Goddelike Grondslag vorm van alle materie, energie, tyd, ruimte, bestaan, en alles daarnaas, die heelal omsluitend. Die aard van Brahman word deur verskillende filosofieskole beskryf as transpersoonlik, persoonlik en onpersoonlik (monisties). In die Rig Weda gee Brahman aanleiding tot die allereerste wese Hiranjagarbha wat gelykgestel word aan die skeppergod Brahmā. Die trimoerti kan dus beskou word as 'n verpersoonliking van Hiranjagarbha as die aktiewe beginsel van die fenomene wat die heelal onderlê. Die woord "Brahman" is afgelei van die werkwoord brh (Sanskrit: om te groei), en vergestalt grootsheid. Die Moendaka Oepanisjad sê: Omdat die opperste Brahman oneindig is, en hierdie betrokke Brahman oneindig is. Die oneindige gaan vooruit vanuit die oneindige. En dan deur kennis, wat die oneindigheid van die oneindige verwesenlik. Al wat staande bly is die oneindige.


Close Encounters of the Third Kind is ’n Amerikaanse rolprent wat in 1977 deur Steven Spielberg vervaardig is. Dit handel oor wesens van ’n ander deel van die heelal wat die aarde besoek. Die fliek is vir agt Academy Awards genomineer en wen die prys vir beste kinematografie. Frank E. Warner kry ook 'n spesiale prestasie-toekenning vir die fliek se klankeffekte. Daarbenewens het die film elf ander pryse ingepalm, waaronder 'n Grammy vir John Williams se musiek, 'n Bafta vir beste produksieontwerp, en 'n Saturn Award vir beste scenario, beste regie en beste musiek. Die fliek is in 2007 in die Amerikaanse National Film Registry opgeneem. HAT Taal-en-feitegids, Pearson, Desember 2013, ISBN 978-1-77578-243-8


Leiden (hulp·inligting) is die vyfde grootste stad van die Nederlandse provinsie Zuid-Holland. Slegs Rotterdam en Den Haag is heelwat groter met Dordrecht en Zoetermeer wat in werklikheid byna dieselfde bevolkingsgrootte as Leiden het. Dié stad is aan die Rynrivier geleë en vorm 'n enkele stedelike gebied met Oegstgeest, Leiderdorp en Voorschoten. Leiden beslaan 'n oppervlakte van 23,16 vierkante kilometer en het 121 199 inwoners (1 Januarie 2014), en die agglomerasie 254 000 inwoners. Die stad het as 'n sogenaamde dykdorp aan die voete van 'n kunsmatige heuwel ontstaan, waar die Ou en Nuwe Rynriviere saamvloei. In die oudste vermelding van die stad, omstreeks 860, het dit as Leithon bekend gestaan. Die vesting van Leiden in die graafskap van Holland het in die 9de eeu ontstaan toe die Wikings oor Utrecht geheers het. Leiden is tot voor 1420 deur burggrawe en verteenwoordigers van die howe in Nederland regeer. In 1266 het Leiden stadsregte bekom. In 1420 het hertog Jan van Beieren met sy goedgewapende leër van Gouda na Leiden marsjeer met die doel om die stad te verower.


Die Slag van Saratoga het op 17 Oktober 1777 plaasgevind tydens die Amerikaanse Rewolusionêre Oorlog. Die Koloniale magte onder beheer van generaal Horatio Gates het slaags geraak met die Britse Leër onder bevel van generaal John Burgoyne. Die Britte het die slag verloor en die Britse Leër het oorgegee. Battles. 100 battles that Shaped the World. Parragon Books. 2014. ISBN 978-1-4723-3204-2 Wikimedia Commons het meer media in die kategorie Slag van Saratoga.


Hierdie artikel handel oor die Engelse stad. Vir ander gebruike, sien Hereford (dubbelsinnig). Hereford (uitgespreek /ˈhɛrɨfərd/) is die hoofstad (county town) en grootste nedersetting van die Engelse graafskap Herefordshire. Die stad het in 2011 'n bevolking van 53 516 gehad. Hereford is aan die Wye-rivier geleë. Vierzon, Frankryk (sedert 1994) Hereford se amptelike webwerf (herefordcitycouncil.gov.uk) 2011-sensus (Hereford) Susterstede tussen Engeland en Frankryk Hierdie artikel is ’n saadjie. Voel vry om Wikipedia te help deur dit uit te brei.


Arthur Schopenhauer is 'n 19de-eeuse Duitse filosoof. Hy is op 22 Februarie 1788 in Danzig gebore. Sy pa was 'n bankier en sy ma 'n skrywer. In 1793 het die gesin na Hamburg getrek. Na sy pa se skielike dood in 1805 het Schopenhauer begin met sy akademiese opleiding te Gotha, Weimar, Göttingen en Berlyn. Hy het aanvanklik geneeskunde en natuurwetenskappe studeer en later in 1813 sy verhandeling in die filosofie aan die Universiteit van Jena voltooi. Hy het ook filosofie aan die Universiteit van Berlyn doseer waar hy hom veral teen George Hegel verset het. Hy het hom later in Frankfurt gevestig waar hy in 1860 gesterf het. Hy staan bekend vir sy werk Die Welt als Wille und Vorstellung (Die Wêreld as Wil en Voorstelling) wat in 1819 gepubliseer is en aanvanklik met stilswye begroet is. Sy wêreldbeskouing is deurgaans pessimisties. Hy is ontnugter deur menslike wreedheid en het die lewe as wesenlik boosaardig, sinneloos en vol leed beskou. Hy was ook bekend vir sy vrouehaat en wantroue in ander mense. Hy het 'n groot bewondering vir Immanuel Kant, Plato en Johann Wolfgang von Goethe gehad.


Strandvlugbal is 'n variant van die saalsport vlugbal. Strandvlugbal word op sand, dikwels op strande langs die see, gespeel. Die belangrikste verskil ten opsigte van saalvlugbal is dat die spanne kleiner is. Tydens internasionale wedstryde het elke span twee spanlede, maar op laer vlak kan 'n span uit drie of vier lede bestaan. Van die spelreëls wat van normale saalvlugbal verskil, sluit in: Feite: Spelers het nie 'n vaste posisie op die veld nie. Die bal is swaarder en sagter. Die veld is 8 by 16 meter groot. Daar is nie 'n middellyn nie, en dus is kan geen lynfoute oor sulke lyne gemaak word nie. Toue word gespan om die veld af te kamp. 'n Bal is 'in' as die (afdruk van die) bal die lyn raak. Tegniek: As die bal bo-hands gespeel word hoef daar nie kort kontak te wees nie, maar die bal moet loodreg oor die skouerlyn teruggespeel word en mag nie oorkruis geslaan word nie. As die bal bo-hands gespeel word mag die bal nie meer as een omwenteling spin (draai) nie.


SC Paderborn 07 is 'n sokkerklub uit Paderborn in Noordryn-Wesfale in Duitsland. Die huidige SC Paderborn 07 het in 1985 ontstaan as TuS Paderborn-Neuhaus deur 'n samesmelting tussen TuS Schloß Neuhaus en FC Paderborn. Beide klubs was ook die produk van vroeëre samesmeltings. TuS Schloß Neuhaus het in die 1982/83-seisoen een seisoen in die 2. Bundesliga deurgebring. Die huidige naam is in 1997 aangeneem. Die klub se tuisveld is die Hermann-Lönsstadion, wat nie aan die streng standaarde van die 2. Bundesliga voldoen nie. Die klub het dus 'n tydelike lisensie gekry en is besig met die konstruksie van 'n moderne stadion in Paderborn, die Paragon Arena, wat 'n kapasiteit van 15 300 sal hê. Die Paragon Arena was veronderstel om reeds in gebruik geneem te gewees het, maar bouwerk is vertraag as gevolg van regsoptrede deur die omliggende huiseienaars. Die klub was betrokke by die berugte DFB-beker-wedstryd van 21 Augustus 2004 teen Hamburger SV wat verrassend 4-2 deur Paderborn gewen is. Dit het later bekend geraak dat die skeidsregter, Robert Hoyzer, deur 'n Kroasiese dobbelsindikaat omgekoop was om die uitslag te bekook.


Dianne Wiest (gebore 28 Maart 1948) is 'n Amerikaanse aktrise. Sy is bekend vir haar rolle in die rolprente Hannah and Her Sisters (1986), Edward Scissorhands (1990), Bullets Over Broadway (1994), en The Birdcage (1996). 1982: I'm Dancing as Fast as I Can 1984: Footloose 1986: Hannah and Her Sisters 1987: The Lost Boys 1987: Radio Days 1987: September 1989: Cookie 1989: Parenthood 1990: Edward Scissorhands 1991: Little Man Tate 1994: Bullets Over Broadway 1994: Cops and Robbersons 1994: The Scout 1996: The Birdcage 1996: The Associate 1998: The Horse Whisperer 1998: Practical Magic 2001: I Am Sam 2002: Merci Docteur Rey 2006: A Guide to Recognizing Your Saints 2010: Rabbit Hole 2012: Darling Companion 2013: Poe 2015: Five Nights in Maine 2008: In Treatment 2015: Life in Pieces 1999: The Simple Life of Noah Dearborn 2004: The Blackwater Lightship 2009: National Memorial Day Concert 2000: The 10th Kingdom: The Making of an Epic Dianne Wiest in die Internet-rolprentdatabasis


Michael Gambon (gebore 19 Oktober 1940) is 'n Engelse akteur.


Sylvia Plath (27 Oktober 1932 – 11 Februarie 1963) was 'n Amerikaanse digter, romanskrywer, en kortverhaalskrywer. Sy was veral bekend vir haar digkuns, maar ook vir 'n semi-outobiografiese roman, The Bell Jar, onder die skuilnaam Victoria Lucas. Sy is op 27 Oktober 1932 gebore in die dorpie Jamaica Plain in Massachusetts, as die dogter van Aurelia Schober Plath, 'n Oostenryker wat na Amerika toe getrek het, en Otto Emile Plath, 'n immigrant vanaf Pole. Haar vader was 'n professor in dierkunde, veral bye, en Duits by die Universiteit van Boston. Sy het ook 'n jonger broer gehad. Plath het haar eerste gedig publiseer in die Boston Herald se kinderafdeling toe sy net agt jaar oud was. Haar vader sterf net 'n week en 'n half na haar agste verjaarsdag, aan die komplikasies van diabetes na 'n amputasie van 'n been. Dit blyk dat hy nie die korrekte behandeling ontvang het nie, aangesien hy homself verkeerdelik diagnoseer het. Na haar man se dood, het Aurelia Plath in 1942, tesame met haar ouers en twee kinders na Wellesley, in Massachusetts, getrek.


Rayleigh-verstrooiing is die verstrooiing van lig deur deeltjies wat kleiner is as die golflengte van lig. Die verskynsel is vernoem na Lord Rayleigh, wie dit oospronklik verklaar het. Rayleigh-verstrooiing vind plaas wanneer lig deur 'n deursigtige vloeistof of vastestof beweeg, maar kan die beste waargeneem word in die teenwoordigheid van gasse. Dit is ook as gevolg van Rayleigh-verstrooiing in die atmosfeer dat die lug blou voorkom. Die hoeveelheid Rayleigh-verstrooiing vir 'n ligstraal is afhanklik van die grootte van die deeltjies en die golflengte van die lig. Die golflente-afhanklikheid is besonder sterk: die hoeveelheid verstrooide lig is omgekeerd eweredig aan die vierde mag van die golflengte (dus, die golflengte4). Die formule van die verstrooiingskoëffisiënt is: k s = 2 π 6 3 n ( m 2 − 1 m 2 + 2 ) 2 d 5 λ 4 {\displaystyle k_{s}={\frac {2\pi ^{6}}{3}}n\left({\frac {m^{2}-1}{m^{2}+2}}\right)^{2}{\frac {d^{5}}{\lambda ^{4}}}} Met n as die aantal deeltjies van die diameter, d; m is die brekingsindeks; en λ is die golflengte van die straling.


Tyrone Power sr. (2 Mei 1869 – 23 Desember 1931) was 'n Engelse akteur. Hy was bekend vir sy rolle in die rolprente A Texas Steer (1915), Dream Street (1921), Footfalls (1921), en Janice Meredith (1924). 1914: Aristocracy 1915: A Texas Steer 1915: Sweet Alyssum 1916: The Eye of God 1916: John Needham's Double 1916: Thou Shalt Not Covet 1916: Where Are My Children? 1917: Lorelei of the Sea 1917: The Planter 1920: The Great Shadow 1921: Dream Street 1921: Footfalls 1923: The Daring Years 1923: The Day of Faith 1923: Fury 1923: The Truth About Wives 1923: Wife in Name Only 1924: Janice Meredith 1924: Damaged Hearts 1924: Greater Than Marriage 1924: The Law and the Lady 1924: The Lone Wolf 1924: The Story Without a Name 1925: A Regular Fellow 1926: Hands Across the Border 1926: Out of the Storm 1926: The Test of Donald Norton Tyrone Power Sr in die Internet-rolprentdatabasis


Die Baffinbaai (Engels: Baffin Bay, Frans: Baie de Baffin, Inuktitut: Saknirutiak Imanga, Groenlands: Avannaata Imaa) is 'n baai van die Atlantiese Oseaan in Noord-Amerika tussen Baffin-eiland en Bylot-eiland in die suidweste, Devon-eiland en Ellesmere-eiland in die noordweste en Groenland in die noordooste. Die Baffinbaai word in die noorde deur die Nares-straat met die Lincolnsee en in die suidooste deur die Davis-straat met die Labradorsee verbind. Die baai het 'n oppervlakte van sowat 689 000 km² en 'n gemiddelde diepte van 861 m. Die Baffinbaai is in 1585 deur die Engelse navigator John Davis vir Europa ontdek, maar ná die Britse ontdekkingsreisiger William Baffin genoem, wat dit saam met Robert Bylot in 1616 deurkruis het. "Baffin Bay" (in Engels). Encyclopædia Britannica. Geargiveer vanaf die oorspronklike op 20 Oktober 2018. Besoek op 24 Maart 2018. Wikimedia Commons het meer media in die kategorie Baffinbaai. Hierdie artikel is ’n saadjie. Voel vry om Wikipedia te help deur dit uit te brei.


Die jaar 1509 was 'n gewone jaar wat volgens die Gregoriaanse kalender op 'n Vrydag begin het. Dit was die 9de jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 3 Februarie – Nadat hy die eerste Portugees geword het om tot by Bombaai te seil, voer Francisco de Almeida 'n vloot van 23 skepe aan in 'n deurslaggewende oorwinning oor die gesamentlike vloot van Arabiere, Egiptenare en Indiërs in die Seeslag van Diu, wat die begin van Portugese heerskappy oor die Indiese Oseaan inlui. 28 Maart – Alessandro Farnese (later Pous Paulus III) word biskop van Parma. 27 April – Pous Julius II ekskomunikeer Venesië. 14 Mei – Die Heilige Liga verslaan Venesië. 24 Junie – Hendrik VIII word gekroon as koning van Engeland. 10 Julie – Johannes Calvyn, Franse teoloog en predikant († 1564) 21 April – Hendrik VII, koning van Engeland (* 1457)


12 November is die 316de dag van die jaar in die Gregoriaanse kalender (317de in skrikkeljare). Daar volg nog 49 dae in die res van die jaar. 1323 – Pous Johannes XXII publiseer die bul Quum inter nonnullos teen die kettery van die Franciskane se "spiritualiste" oor absolute armoede. 1514 – Giovanni Maria Ciocchi del Monte (later Pous Julius III) word tot biskop gewy. 1516 – Die Verdrag van Ewige Vrede tussen Frankryk en die Switserse Bondgenootskap. Koning Frans erken die verowerings van die Switserse Bondgenoodskap in Noord-Italië en betaal die Switsers skadevergoeding van 700000 Goue Krone. 1576 – Giovanni Antonio Facchinetti (later Pous Innocentius IX) word Latynse patriarg van Jerusalem. 1810 – Wallis (Switserland) word deur Frankryk geannekseer en herbenoem “Department du Simplon”. 1837 – Deborah Retief, skryf haar pa se naam op die Retiefklip naby Harrismith. 1847 – Sonderbund-oorlog: Nederlaag van die “Sonderbund”-Kantone teen die troepe van die Switserse Bondgenootskap in die veldslag by Lunnern an der Reuss. 1918 – Die nasionale staking deur die Sosialiste in Switserland lê die industrie lam.


Hidra, of die Waterslang, was in die Griekse mitologie ’n slangagtige watermonster. Dit het meer koppe gehad as wat skilders kon uitbeeld (maar dit is ook bekend as ’n negekoppige slang). Vir elke kop wat afgekap is, het twee in die plek daarvan gegroei en daarom was die slang onsterflik, solank as wat hy een kop behou het. Sy asem was giftig en selfs die reuk van sy bloed kon iemand doodmaak. Dié monster het by die Lernameer gehou en is dus ook bekend as die Waterslang van Lerna. Onder die water van Lerna was ’n ingang na die onderwêreld en die waterslang het dit bewaak. Die Hidra is deur Herakles doodgemaak met die hulp van sy broerskind Iolaus as die tweede van sy twaalf take, deurdat Herakles sy neus met ’n doek toegehou het en Iolaus elke kop wat hy afgekap het, met ’n vlam geskroei het sodat nuwe kop nie kon teruggroei nie. Die Hidra se laaste kop is afgekap met ’n goue swaard wat Atena vir Herakles gegee het. Herakles was ’n goddelike held en die seun van Zeus en die sterflike vrou Alkmene.


Hannah Arendt (14 Oktober 1906 - 4 Desember 1975) was 'n Amerikaanse politieke teoretikus van Duitse afkoms. Sy word gereken as 'n filosoof maar het self die beskrywing verwerp. Haar ouers was sekulêre Jode. Sy is gebore in Linden (Hannover) en het grootgeword in Königsberg (Russies: Kaliningrad) en Berlyn. Arendt het filosofie bestudeer met Martin Heidegger aan die Universiteit van Marburg. Sy het 'n lang en afgebroke romantiese verhouding gehad met Heidegger. Gedurende een tydperk wat sy haar verhouding met Heidegger verbreek het, het sy na Heidelberg getrek met die doel om 'n verhandeling te skryf oor die liefdeskonsep in die denke van Sint Augustinus van Hippo, onder die leiding van die eksistensialistiese filosoof-sielkundige Karl Jaspers. Die verhandeling is gepubliseer in 1929, maar Arendt was nie in 1933 toegelaat om aan Duitse universiteite klas te gee nie omdat sy 'n Jodin was. Daarna het sy uit Duitsland gevlug na Parys waar sy die werk van die literêre kritikus en Marxistiese denker Walter Benjamin leer ken het. Terwyl sy in Frankryk was het sy ten bate van Joodse vlugtelinge gewerk.


’n Trans-Neptunus-voorwerp of TNV is ’n voorwerp in die sonnestelsel wat in ’n groter wentelbaan om die Son is as die verste planeet, Neptunus. Die eerste voorwerp anderkant Neptunus wat ontdek is, was Pluto. Die tweede, (15760) QB1, is eers in 1992 ontdek (buiten Pluto se maan, Charon, in 1978). Tans is daar meer as 1 200 trans-Neptunus-voorwerpe op die lys van die Minor Planet Center in die VSA. In November 2009 is 200 van hulle se wentelbane met groot genoeg sekerheid vasgestel dat hulle permanente name gekry het. Die grootste bekende trans-Neptunus-voorwerpe is Eris en Pluto, gevolg deur Makemake en Haumea. Die Kuiper-gordel, verstrooide skyf en Oort-wolk is drie konvensionele groepe voorwerpe in hierdie deel van die ruimte, hoewel bronne verskil en sommige voorwerpe soos Sedna nie maklik in enige van dié groepe val nie. Die wentelbaan van ’n planeet word effens beïnvloed deur die swaartekraginvloede van die ander planete. Verskille wat in die vroeë 1900's gevind is tussen die verwagte en werklike wentelbaan van Uranus en Neptunus het daarop gedui dat daar ander planete moet wees wat verder as Neptunus lê.


Massachusetts (Engels: Commonwealth of Massachusetts) is 'n deelstaat in die Nieu-Engeland-streek van die Verenigde State van Amerika. Die hoofstad en grootste stad is Boston. Dit het 'n bevolking van omtrent 6,5 miljoen en 'n oppervlakte van 27 336 vierkante kilometer. Massachusetts word in die noorde deur Vermont en New Hampshire, in die suide deur Rhode Island en Connecticut, en in die weste deur New York begrens. In die ooste lê die Atlantiese Oseaan. Dit was die sesde deelstaat wat tot die Unie toegelaat is. Massachusetts was die eerste deelstaat wat slawerny afgeskaf het. Massachusetts se bynaam is Bay State. Toerisme Visit Massachusetts Geskiedenis Massachusetts Historical Society Hierdie artikel is ’n saadjie. Voel vry om Wikipedia te help deur dit uit te brei.


Alex Wyse is 'n Amerikaanse akteur, skrywer, en regisseur. Hy is bekend vir sy rolle in die televisiereekse The Bold and the Beautiful (1987), Bored to Death (2009), Masters of Sex (2013), en Iron Fist (2017). 1987: The Bold and the Beautiful 2009: Bored to Death 2013: Masters of Sex 2017: Iron Fist 2017: Indoor Boys 2018: Only Children Alex Wyse in die Internet-rolprentdatabasis